Medi 2012 – Gronyn\nOn Medi 25, 2012 Medi 25, 2012 By gronynRho sylw\nOn Medi 17, 2012 Medi 17, 2012 By gronynRho sylw\nOn Medi 9, 2012 Medi 9, 2012 By gronynRho sylw\nFel y gŵyr y rhan fwyaf ohonom, mae’n anodd ymateb yn gynnes i alwad ffôn oer – y galwadau ffôn oddi wrth gwmniau na ofynnon ni iddyn nhw ein ffonio. Ers talwm, mi allech fentro mai gwerthu ffenestri dwbl fyddai’r rhan fwyaf ohonynt. Dwn i ddim ai arwydd o lwyddiant y galwadau cynnar hynny yw’r ffaith nad oes neb yn ffonio erbyn hyn i drio gwerthu ffenestri i ni. Mae’n fwy tebygol wrth gwrs fod y cwmniau hynny wedi perffeithio dulliau eraill o werthu eu nwyddau. Erbyn hyn, mae’r galwadau oer – o leiaf y rhai a gaf fi – yn tueddu i drio gwerthu yswiriant, neu’n cynnig iawndal am ddamwain nad wyf wedi ei chael, neu’n ceisio fy mherswadio i gymryd rhan mewn arolwg masnachol trwy ateb pob math o gwestiynau.\nEisiau trafod PPI oedd y wraig a’m ffoniodd yn ddiweddar. (Os ydych eisiau gwybod beth yw PPI, ffoniwch y ddynes! Mi fasa hi wrth ei bodd yn egluro’r cyfan i chi.) Roedd hi’n daer iawn ac yn mynnu gwybod pam nad oeddwn eisiau trafod! Minna’n meddwl mod i’n glyfar ac yn dweud na fydda i byth yn prynu dim oddi wrth ‘alwr oer’. A dyna’r camgymeriad mawr! Nid ‘galwr oer’ mohoni o gwbl, medda hi. Doeddwn i, meddai hi eto, wedi rhoi tic mewn rhyw focs ar ryw ffurflen ryw bryd i ddeud y byddwn i’n falch o gael sgwrs efo rhywun fel hi! ‘Hyd yn oed os gwnes i roi tic mewn bocs,’ medda finna, ‘dwi ddim isio trafod y mater arbennig hwn heddiw, diolch i chi.’ Doedd hi ddim yn derbyn hynny chwaith, ac oni bai i mi derfynu’r sgwrs, dwi’n siwr y byddai hi wedi deud y drefn wrtha i am ddifetha ei hamser a’m rhybuddio i fod yn fwy gofalus y tro nesaf wrth dicio bocsys.\nUn taer yw Duw. Mae ei daerineb i’w weld yn glir yn y Testament Newydd wrth i Iesu alw pobl ato’i hun. Mae’r taerineb hwn yng ngwahoddiad yr Efengyl i bobl gredu ynddo. Ac fe ddylai fod hefyd yn ein llais ninnau wrth i ni alw ar bobl i dderbyn yr Iesu yn Waredwr ac Arglwydd. Daw’r Efengyl fel galwad oer at lawer o bobl am y rheswm syml nad oeddent yn rhoi llawer o sylw i bethau’r Ffydd cyn i rywun ddweud gair am Grist wrthyn nhw. Mae galwad Duw yn daer, a gall llawer o bobl dystio iddi fod ar brydiau yn daer iawn, a hwythau’n teimlo nad oes llonydd o gwbl i’w gael oddi wrth alwad Duw iddynt droi ato. Ond nid yw Duw yn ei wthio’i hun ar neb ohonom. Nid yw’n gorfodi neb i ymateb i’r Efengyl yn groes i’w ewyllys ei hun.\nGlywsoch chi alwad daer Duw i gredu â’ch holl galon yn y Mab sy’n ffordd i’r bywyd gwell yn y byd hwn ac i’r bywyd tragwyddol yn y byd a ddaw? Peidiwch â throi cefn ar y cynnig hwn na rhoi taw ar y sawl sy’n galw.\nCliciwch ar ‘Gronyn’ ar ben y dudalen – rhifyn 09 Medi, 2012\nOn Medi 8, 2012 By gronynRho sylw


BlogMenai.com: Storm ffug y cyfryngau a gwers 1969 / 1970\nMae Vaughan yn gwybod yn iawn beth mae e'n gwneud ac mae e'n gwybod nad yw hwn yn stori far ar y stryd ac yn y dafarn. Mae'n gweithio i'r BBC ac yn ennill cyflog gall y rhan fwyaf ohonom jysd freuddwydio amdano. Llais y sefydliad yw'r BBC ac mae'r frenhiniaeth yn gonglfaen i'r sefydliad Prydeinig. Mae Vaughan yn gwybod yn iawn pa ochr mae'r menyn are ei darn swmpus o far (hynna'n gwneud synwyr?) fel ag y mae Huw Edwards, Mal Pope, J Mohammed a llu arall o'r rhai o'r Bib aeth dros ben llestri yn ddiweddar gyda'r frenhinieath.\n'Llais y sefydliad yw'r BBC ac mae'r frenhiniaeth yn gonglfaen i'r sefydliad Prydeinig'\n"Mae gen i gryn barch at grebwyll gwleidyddol Vaughan,......."\nMae'n amlwg dy fod eisiau cadw ei gap e'n gywir.\nMae llawer yn cael ei wneud o ail dy Ieuan Wyn Jones yn Ffrainc. Oes ganddo ail dy yno? Oes yna broblem i'r bobl leol yno i brynu tai? Os mae 'oes' yw'r ateb dyma gwestiwn arall. Ydyw hi'n ddoeth i aelod o Blaid Cymru brynu ail dy yn enwedig mewn gwlad arall? Beth wyt ti'n meddwl? Yn bersonnol rwy'n gobeithio na fod ganddo ail dy ond nid yw gwleidyddion yn aml yn byw ar yr un planed a paw arall felly nid oes gennyf lawer o ffydd.\nDwi'n meddwl os da chi'n gweithio i'r beeb rhaid bigio fyny'r frenhiniaeth.\nNes i edrych ar rhaglen BBC One gyda Jamie Owens am yr agoriad pan nath o son am "big crowd here to see the queen".\nYna troi i S4C lle roedd na llun panorama o'r bae- bron neb yno. Mwy o bobol yno yn protestio am pylons- deud y cyfan. Ond pam nath y beeb ddim jest deud "dissapointing crowds here to see the queen"????\nMeddai rhywun wrth ymateb i flogiad blaenorol ar FlogMenai:\n"Mae'n amlwg fod cyfarwyddid ar lafar, yn ysgrifenedig, neu fod sonia Nick Cohen yn rhifyn cyfredol Prospect magazine o ran diwylliant y lle, i hyrwyddo Prydeindod."\nCytunaf 100%! Mae nhw i gyd wrthi. Rhaid eu bod nhw i gyd yn gobeithio cael gong.\nFel y dywedais.....conglfain y sefydliad. :-))\nMethaist ag ymateb gyfaill. Rwyt ti dy hun erbyn hyn yn rhan o'r sefydliad. ;-)\nwedi bod erieod!


Ymwybyddiaeth Ofalgar mewn Natur — Ymwybyddiaeth Gwynedd Mindfulness\nYmwybyddiaeth Ofalgar mewn Natur\n“Dringwch y mynyddoedd a’u newyddion da. Bydd heddwch natur yn llifo i mewn i chi fel y llifa heulwen i mewn i goed. Bydd y gwyntoedd yn chwythu eu hirder eu hunain i mewn i chi, a’r stormydd eu hegni, tra bydd gofalon yn syrthio i ffwrdd oddi arnoch chi fel dail yr Hydref”\nMae gwyddoniaeth yn dal i fyny gyda’r hyn a wyddom yn reddfol – y gall bod y tu allan ym myd natur fod yn adferol a iachaol iawn. Mae’r syniad o 'ymdrochi coedwig' yn dod yn fwy poblogaidd lle mae pobl yn syml yn agor eu synhwyrau i amsugno’r profiad o fod ymhlith coed. Gall hyn fod yn annisgwyl o faethlon a darparol, gan brofi’n wrthbwynt i’w groesawu i’n bywydau prysur. Mae ymwybyddiaeth ofalgar yn ein helpu i arafu, cydnabod a gwerthfawrogi effeithiau buddiol ein hamgylchedd naturiol.\nYn Ymwybyddiaeth Ofalgar Gwynedd rydym yn gallu cynnig sesiynau un i un o Ymwybyddiaeth Ofalgar yn yr awyr agored. Gallai hyn ffurfio rhan o waith therapi unigol os yn briodol. Gallwn hefyd ddarparu rhaglenni wedi’u haddasu ar gyfer grwpiau bach.\nMae Tara yn cynnig cwrs 6 wythnos Ymwybyddiaeth Ofalgar mewn Natur i naill ai grwpiau neu unigolion. Mae’r cwrs wedi cael ei addasu o’r cwrs Lleihau Straen yn Seiliedig ar Ymwybyddiaeth Ofalgar gyda myfyrdodau ychwanegol ar fod gydag elfennau daear, dŵr, tân, gwynt a gofod. Mae’r rhan fwyaf o’r sesiynau yn cael eu cynnal yn yr awyr agored, os yw’r tywydd yn caniatáu. Cysylltwch â ni i ddysgu mwy am y cwrs 6 wythnos.


TAR Uwchradd Mathemateg 11-18 gyda SAC - University of Wales Saint David\nPCYDDS Hafan/Cyrsiau ac Astudio/Graddau Ôl-raddedig/TAR Uwchradd Mathemateg 11-18 gyda SAC\nMae’r rhaglen lawn amser flwyddyn o hyd yn paratoi hyfforddeion i addysgu Mathemateg hyd at ac yn cynnwys Safon Uwch o fewn y sector uwchradd (yn cynnwys cyfrwng Cymraeg ar gais).\nMae’r rhaglen yn adnewyddu ac yn ymestyn gwybodaeth fathemategol myfyrwyr ac yn darparu cyfleoedd i wneud gwahaniaeth i fywydau a dyheadau pobl ifanc.\nCôd UCAS: 2X65\nRhennir y cwrs yn nifer o fodylau a phob un wedi’i lunio er mwyn rhoi ichi’r holl sgiliau sy’n angenrheidiol er mwyn bod yn athro/athrawes yn y sector uwchradd. Byddwch yn astudio arddulliau amrywiol o addysgu Mathemateg i ddisgyblion, yn cynnwys cynllunio gwersi, paratoi a dethol adnoddau, dulliau addysgu ar gyfer cyrsiau ag arholiadau, rheolaeth dosbarth, asesu cyrhaeddiad ac effaith Mathemateg ar ddysgu. Cewch gymorth i ddatblygu ystod eich gwybodaeth a’ch sgiliau arbenigol er mwyn cwmpasu’r holl gynnwys sy’n angenrheidiol ar gyfer y Cwricwlwm Cenedlaethol yng nghyfnod allweddol tri, TGAU yng nghyfnod allweddol pedwar a TAG Safon Uwch yng nghyfnod allweddol pump ynghyd â chyrsiau galwedigaethol cyfatebol.\nBydd y cwrs yn cynnwys datblygu cysyniadau a sgiliau ymhob agwedd ar Fathemateg. Disgwylir ichi weithio gyda’ch gilydd mewn grwpiau i gyflwyno seminarau megis TGCh mewn Mathemateg, pynciau Safon Uwch ac ymchwil i gamsyniadau mathemategol.\nMae ystafell TAR Mathemateg ag adnoddau da'n cynnwys cyfrifiaduron wedi’u cysylltu â’r rhyngrwyd ynghyd â bwrdd gwyn rhyngweithiol sydd ar y rhwydwaith. Gwneir defnydd da o ystafelloedd TGCh eraill ar gyfer sesiynau ar yr amserlen ac mae digonedd o gyfleusterau TGCh ar agor i hyfforddeion.\nMae’r cwrs TAR Mathemateg yn defnyddio ysgolion a cholegau partner ar draws de Cymru. Penderfynir ar leoliadau yn sgil ymgynghori rhwng mentoriaid, tiwtoriaid pwnc a’r Cyfarwyddwr Rhaglen. Bydd pob lleoliad o fewn pellter teithio realistig, fodd bynnag disgwylir bod hyfforddeion yn barod i deithio i leoliadau.\nMae digon o gyfleoedd lle gellir cyfoethogi'ch profiad megis ymwneud â'r cynllun Mathemateg Bellach, dosbarthiadau meistr mathemateg i Flwyddyn 9, sesiynau cymorth rhifedd a siaradwyr arbenigol o ysgolion lleol a byrddau arholi. O fewn y cwrs ar ei newydd wedd, os ydych yn cyflawni SAC yn gynnar ac os hoffech fanteisio ar y cyfle, rhagwelir y gallwch drefnu lleoliad pythefnos o hyd mewn sefydliad o'ch dewis o fewn y sector Uwchradd neu’r sector 14-19. Bydd hwn yn eich galluogi i arsylwi a phrofi maes arbenigol efallai rydych yn dymuno ymddiddori ynddo. Gallai gynnwys ysgolion anghenion arbennig, ysgolion annibynnol a sefydliadau hyfforddi. Mae’n debygol y bydd y cyfle hwn yn cynyddu'ch profiad a'ch cyflogadwyedd.\nMae gofynion eraill yn cynnwys:\nByddai’n fanteisiol petaech yn cael peth profiad gwaith mewn ysgol uwchradd.\nMae ein graddedigion TAR fel arfer yn aros mewn cysylltiad agos â ni wrth iddynt ddilyn eu gyrfa yn y proffesiwn addysgu ac yn aml byddant yn dod yn Fentoriaid Pwnc ar y rhaglen. Mae hyn yn creu rhwydwaith proffesiynol cynaliadwy a chadarn iawn o athrawon Mathemateg, sy'n ffynhonnell gyfoethog ar gyfer datblygiad proffesiynol parhaus.


A oes eisiau arwyddion dwyieithog? | Saesnes yng Nghymru\nA oes eisiau arwyddion dwyieithog?\nEbrill 20, 2015 Ebrill 20, 2015 ~ sarahreynolds2015\nFel dieithryn, mae gen i olwg anarferol o gul o Gymru; dydw’i ddim yn nabod lot o bobl di-Gymraeg. Rwyf wedi priodi mewn i deulu Cymraeg, wedi gweithio trwy gyfrwng y Gymraeg, mae fy mhlant yn mynychu meithrinfa ac ysgol Gymraeg ac mae’r rhan fwyaf o’m ffrindiau yn siarad neu ddysgu Cymraeg. Felly, mae’n fy syfrdanu i pan dwi’n clywed Cymro yn pleidio o safbwynt yn erbyn yr iaith Gymraeg. Roedd dadl ffrwd ar Facebook wythnos yma rhwng Cymro Cymraeg a Chymro di-gymraeg am ddefnydd arian cyhoeddus ar gyfer hybu’r iaith Gymraeg. Mae’n dangos pa mor effeithiol yw gwladychiad Cymru pan mae Cymro yn troi yn erbyn Cymro o blaid yr iaith oresgynnol. Sôn am syndrom Stockholm! Yn amlwg, mae hunaniaeth Gymreig yn llawer mwy cymhleth ac amrywiol na beth rwyf wedi sylweddoli.\nDadl y Cymro di-Gymraeg oedd ei bod hi’n amhosib ailfywiogi iaith trwy ddeddfwriaeth. Efallai bod hynny yn wir, ond yn dyw e’n well na neud dim byd? Un o’m hoff lyfrau yw To Kill a Mockingbird. Fy hoff ddyfyniad ydy hyn:\nYn ystod yr un wythnos, mae Iola Wyn wedi bod wrthi’n gwneud stŵr am ddiffyg arwyddion a gwefan dwyieithog Gerddi Botaneg Genedlaethol Cymru. Mae gen i lawer o barch o’i hymdrech a’i hegni yn wyneb y fath sarhad tuag at Gymry Cymraeg. Mae darpariaethau dwyieithog yn rhywbeth sy’n gynhwysol, sy’n dangos parch i’r ddwy ochor o’r gymuned Gymreig. Mae tynnu un iaith i ffwrdd fel gwadu bodolaeth ei siaradwyr. Efallai fe fydd hi’n cymeryd rhywbeth eithafol er mwyn cael y gwrth-Gymraeg i ddeall hynny. Mae gan fy chwaer yng nghyfraith ateb berffaith i rai sy’n gweud:\n“A oes wir eisiau arwyddion yn y ddwy iaith?”\n“Na, siŵr o fod ddim…” meddai hi, “…wneith dim ond Cymraeg i’r dim.”\n< Previous Mae rhai teuluoedd yn chwarae Scrabble…\nNext > Gwrthddywediadau


Gorchymyn Amddiffyn Mannau Cyhoeddus\nChwilio Map o'r Wefan Rheoli Cwcis\nSbwriel, Gofal Stryd, Rheoli Plâu Gorfodi baw cŵn\nGwahardd cŵn o draeth Aberafan (Mai 1af - Medi 30ain)\nAr hyn o bryd mae gorchymyn mewn grym sy'n cwmpasu Traeth Aberafan a’r promenâd o 1 Mai - 30 Medi. Mae hyn yn gwahardd cŵn rhag mynd i mewn i rhan dynodedig o'r traeth ac mae'n ei gwneud yn ofynnol i gŵn fod ar dennyn bob amser ar y promenâd; gellir erlyn perchnogion cŵn am fethu â chydymffurfio â'r gorchymyn.\nEr y byddai darpariaethau'r gorchymyn gwarchod mannau cyhoeddus dynodedig yn galluogi awdurdod lleol i orfodi nifer o droseddau'n ymwneud â chŵn, bydd y Gorchmynion ond yn cymryd lle'r tramgwyddau a orfodwyd yn flaenorol gan y swyddog rheoli cŵn.\nBydd y Gorchymyn Amddiffyn Mannau Cyhoeddus yn caniatáu i swyddogion awdurdodedig ddelio â throseddau trwy hysbysiad cosb benodedig ac felly'n caniatáu i'r troseddwyr rhyddhau eu hatebolrwydd i gael euogfarn trwy dalu'r ddirwy. Fodd bynnag, pe na bai'r ddirwy yn cael ei dalu o fewn y cyfnod penodedig, yna bydd y mater yn cael ei throsglwyddo i'r adran gyfreithiol gyda'r bwriad o erlyn yr unigolion dan sylw.\nGorchymyn Rheoli Cŵn (Gwahardd Cŵn)\nGorchymyn Rheoli Cŵn (Cŵn ar Dennyn)\npdf Dog Exclusion Zone\npdf Dogs on Leads Area\nCŵn ar Dennyn Map Ardal\nGwahardd Cŵn Parth Map


Pobol Sir Gâr “yn derbyn gwell gwasanaethau gofal” ar ôl rhaglen beilot – Golwg360\nDaw’r sylw gan yr awdurdod lleol er gwaethaf pryderon dybryd yn ystod y pandemig\nMae Cyngor Sir Gaerfyrddin yn dweud bod pobol sydd angen gofal “yn derbyn gwell gwasanaethau” yn sgil rhaglen beilot newydd.\nFel rhan o’r cynllun, a gafodd ei gyflawni rhwng 2019 a 2021, fe wnaethon nhw gydweithio â chynghorau sir Ceredigion a Phenfro, yn ogystal â Bwrdd Iechyd Hywel Dda.\nYn rhan o hynny, roedd staff presennol a newydd yn derbyn hyfforddiant a chyngor ynglŷn â phynciau megis iechyd a diogelwch, ac egwyddorion a gwerthoedd.\nYn ôl Sefydliad Gofal Cymdeithasol er Rhagoriaeth, mae’r cynllun wedi cynyddu hyder a chymhwysedd dysgwyr sy’n hyfforddi i ddod yn weithwyr gofal, yn ogystal â chefnogi recriwtio a chadw’r gweithlu.\nArweiniodd hynny at well canlyniadau i bobol sy’n defnyddio’r gwasanaethau yn ôl gwerthusiad o’r prosiect.\nRoedd awdurdod Cyngor Sir Gâr wedi dod o dan bwysau yn ddiweddar am safonau eu gwasanaeth gofal cymdeithasol yn ystod y pandemig.\nFe wnaeth prinder staff yn y sir achosi bylchau yn y gwasanaeth roedd pobol fregus yn y sir yn ei dderbyn, gyda rhai unigolion yn ei chael hi’n anodd derbyn gofal am gyfnod.\nBryd hynny, fe alwodd y Cyngor ar deuluoedd i fod “yn hyblyg” wrth wneud ceisiadau am becynnau gofal, a chymryd dyletswyddau gofal os oedd modd.\nRoedd sawl person wedi gorfod aros yn hirach na’r disgwyl mewn ysbytai i gael dychwelyd adref neu i gartref gofal gan eu bod nhw’n methu cael pecynnau gofal cymdeithasol.\nYn Sir Gaerfyrddin, mae tua 400 o bobol yn dibynnu ar staff gofal cymdeithasol y Cyngor, tra bod oddeutu 700 o bobol yn dibynnu ar rai allanol.\nEr nad yw’n hysbys a oes prinder staff yn barhaol, dywed yr awdurdod fod 160 aelod o staff wedi cwblhau’r rhaglen ddiweddar.\nDywed Jonathan Griffiths, cadeirydd Bwrdd y Rhaglen Gweithlu Rhanbarthol, fod y cynllun wedi arwain at newidiadau cadarnhaol.\n“Mae’r cynllun peilot sefydlu ar y cyd wedi ennyn canlyniadau rhagorol o ran sicrhau bod ein staff iechyd a gofal yn cael eu cefnogi i ddarparu gofal o safon uchel,” meddai.\n“Bydd cyflwyno’r rhaglen yn cael ei ddatblygu fel un o’n blaenoriaethau ar gyfer gorllewin Cymru drwy gyfrwng bwrdd y rhaglen gweithlu rhanbarthol.”\nDywed y Sefydliad Gofal Cymdeithasol er Ragoriaeth y byddai’n ceisio adeiladu ar y gwaith da a’r canlyniadau cadarnhaol a ddaeth yn sgil y peilot.\n“Rwyf wrth fy modd bod y cynllun peilot wedi bod yn llwyddiannus ac yn falch iawn y gallwn ddweud bod gennym y swydd iechyd a gofal cymdeithasol integredig gyntaf yng Nghymru i reoli’r rhaglen,” meddai Mandy Rayani, Cyfarwyddwr Nyrsio, Ansawdd a Phrofiad Cleifion Bwrdd Iechyd Prifysgol Hywel Dda.\n“Mae wedi bod yn ddull cwbl gydweithredol, sydd wedi ein galluogi i osod safonau ar gyfer yr holl weithwyr cymorth gofal iechyd newydd sy’n ymuno â’r sectorau.\n“Mae’r dull hwn wedi sicrhau bod gan y gweithwyr hynny yr egwyddorion, y gwerthoedd, y ddealltwriaeth a’r sgiliau cywir i sicrhau bod anghenion y rhai sy’n defnyddio ein gwasanaethau yn cael eu diwallu.”


Cymryd y ben-glin, gadael GB News, a rhybudd i Gymru am gulni meddwl – Golwg360\nWrth siarad â golwg360, mae’r newyddiadurwr Guto Harri wedi bod yn disgrifio’r digwyddiadau arweiniodd at ei ymadawiad o sianel deledu GB News, gan ddadlau ei bod hi’n well cael y ddadl ynghylch ‘cymryd y ben-glin’, a cheisio’i hennill, na “chau’r ddadl i lawr”.\nFe benderfynodd e gymryd y ben-glin yn ystod ei sioe ar y sianel wrth drafod y ffrae hiliaeth a ddigwyddodd ar ôl ffeinal yr Ewros, wrth i chwaraewyr croenddu Lloegr gael eu targedu ar y cyfryngau cymdeithasol ar ôl methu ciciau o’r smotyn.\nRoedd tîm Lloegr wedi cael eu beirniadu a’u bŵio am gymgryd y ben-glin i brotestio hiliaeth o’r fath ar ddechrau’r twrnament – gyda’r Ysgrifennydd Cartref, Priti Patel, yn dweud bod hawl gan gefnogwyr eu bŵio gan alw’r weithred o gymryd y ben-glin yn “gesture politics“.\nCafodd Guto Harri ei ddiarddel gan y sianel yn dilyn ymateb chwyrn y gynulleidfa i’w weithred, gyda phenaethiaid GB News yn dweud ei fod e wedi ymddwyn “yn groes i safonau golygyddol”.\nOnd mae’n dweud nad yw’n difaru gwneud hynny ar yr awyr, a’i fod wedi gwneud hynny yn dilyn trafodaeth â chriw’r rhaglen.\nYn ddiweddarach, cyhoeddodd y sianel y byddai Nigel Farage yn ymuno â nhw fel cyflwynydd, a hwnnw’n datgan na fyddai’n “cymryd y ben-glin er lles neb ar y sioe hon”.\n“Pwynt syml ond pwysig fod yna ddim lle i hiliaeth”\nCyn mynd ar yr awyr, roedd Guto Harri yn ymwybodol fod ei gyd-gyflwynydd, Mercy Muroki, yn “wrthwynebus” i’r weithred, meddai.\nOnd ag yntau’n Babydd, mae’n dweud ei fod e’n hen gyfarwydd â ‘chymryd y ben-glin’ fel gweithred o “wyleidd-dra”.\nAc mae’n dweud ei fod wedi bod yn chwilfrydig ar ôl gweld y golygfeydd yn Wembley a’r gamdriniaeth a ddilynodd.\n“Yn y gorffennol, sa i wedi bod yn frwd, dwi wedi wyndro tybed a oes angen gwneud hyn o flaen pob gêm bêl-droed,” meddai.\n“Ond ar ôl gweld yr ymosodiadau hiliol ddaeth ar ôl y gêm nos Sul ddiwetha’, ro’n i yn meddwl, ‘Dwi’n deall nawr pam fod y bois yma’n teimlo, bob tro maen nhw’n mynd ar y cae, fod angen jyst gwneud e, jyst i wneud pwynt syml, pwerus’.\n“Doedd e’n ddim byd i wneud ag unrhyw beth arall, jyst y pwynt syml ond pwysig fod yna ddim lle i hiliaeth mewn pêl-droed.\n“Efallai bod lot ohonon ni wedi meddwl bod y sefyllfa’n well nag yw e, yn sicr yn fy achos i.\n“Dwi ddim yn dilyn Lloegr, dwi ddim yn dilyn unrhyw bêl-droed a dweud y gwir. Does gyda fi ddim lot o ddiddordeb mewn pêl-droed, ond mae’r rhain yn ddynion ifanc, anrhydeddus iawn, mae rhai ohonyn nhw wedi dadlau dros bob math o achosion da, ac mae’r syniad bo nhw’n cael yr abuse hiliol yma jyst yn fochaidd.\n“Ac wedyn ro’n i’n meddwl, galla i wneud y pwynt yna, wrth gwrs y galla i.\n“Byddai’n fwy pwerus tasai rhywun fel fi fyddai ddim wedi cymryd y ben-glin o’r blaen jyst yn dweud, o dderbyn mai dyna’r darlun mawr, fod rhaid i ni gyd fod yn gyfforddus gyda dweud mai dyna pam mae pobol yn ei wneud e.\n“Ddim achos bo nhw’n Farcswyr, neu bo nhw eisiau dymchwel cyfalafiaeth, torri cyllid yr heddlu a’r holl bethau yna sydd yn cael eu cysylltu gyda’r mudiad Black Lives Matter.\n“A wnes i jyst ei awgrymu e, yn llythrennol fel ro’n ni’n cerdded mewn i’r stiwdio, a phawb yn edrych ar ei gilydd ac yn meddwl, “wel, ym, os ti mo’yn, gwna fe i gamera 3” neu beth bynnag.\n“Felly roedd e’n syniad eitha’ byrfyfyr neu fympwyol, ond yn un oedd wedi’i wreiddio mewn dadl ro’n i wedi bod yn meddwl amdani am ddyddiau.\n“Ond roedd e’n un dwi ddim yn ei ddifaru.”\nYmateb chwyrn ar unwaith\nO fewn dim o dro, fe ddaeth yn amlwg fod y weithred, yn debygol o arwain at ffrae fawr.\n“Tra ro’n i ar yr awyr, roedd y pennaeth digidol yn dod ar y set bob awr i ddweud beth oedd yr ymateb i beth roedden ni’n ei drafod ar y sioe, felly ryw hanner awr ar ôl i fi wneud e, daeth hi arno a dweud, ‘Na, dy’n nhw ddim yn lico fe ar y cyfan!’\n“Maen nhw fel arfer yn edrych ar ddilynwyr GB News i ddechrau. Erbyn diwedd yr ail awr, roedd hi’n amlwg fod lot ohonyn nhw ddim yn lico fe.\n“Erbyn diwedd y dydd, roedd yr holl beth wedi mynd ychydig bach yn hurt! Wnes i ei ddisgrifio fe yn y Sunday Times fel tsunami o siom a chasineb a gwylltineb.\n“A wedyn, y peth hollol baradocsaidd… y pitch cyhoeddus oedd bo ni yno i amddiffyn rhyddid barn i wneud yn sicr bo ni’n gallu trafod pob math o bethau a bo ni ddim yn osgoi’r ddadl ond yn cael y ddadl, dim ots pa mor sensitif neu anghyfforddus mae hi i bobol.”\nWrth ddisgrifio pwrpas arall y sianel, mae’n dweud mai’r bwriad oedd croesawu lleisiau sy’n dueddol o gael eu cau i lawr mewn llefydd eraill – a dyna, meddai, lle mae’r eironi yn y sefyllfa.\n“Heb unrhyw ymwybyddiaeth o ba mor hurt oedd e, fe ddaeth y llef fawr wrth y dorf i ganslo fi a chau fi lawr, a do’n nhw ddim eisiau clywed y ddadl!\n“Roedd rhai, a bod yn deg, yn anghytuno â fi a rhai yn cytuno – dim lot – ond roedd rhai yn cytuno â fi a ’nghyd-gyflwynwyr i, chwarae teg, yn anghytuno efo’r gesture, ond yn cytuno’n gryf efo’n hawl i’w wneud e.”\n‘Gwrando ar y lleisiau mwyaf croch’\nOnd wrth ymateb i’r helynt, mae’n cyhuddo’r sianel o “wrando ar y lleisiau mwyaf croch a ddim eistedd ’nôl a meddwl tybed lle mae’r gynulleidfa ehangach”.\n“Felly fe aethon nhw gyda’r bobol fwya’ gwyllt, fwya’ croch, fwya’ swnllyd, a chymryd fi off yr awyr,” meddai.\n“Roedd hwnna’n ddewis mawr iddyn nhw yn y diwedd, roedden nhw’n dewis gwrando ar yr eithafwyr yn hytrach na chwilio am y gynulleidfa gymhedrol roedden nhw wedi gobeithio’i denu pan sefydlwyd hi.\n“Felly, i’r rheiny sy’n dweud pam ymuno yn y lle cynta’, wel… roedd yna bosibilrwydd o greu rhywbeth oedd yn werth ei gael am lot o resymau.”\nMae’n dweud bod ganddo fe “lot o ffydd” yn John McAndrew, un sydd hefyd wedi gweithio i’r BBC a Sky News ac a oedd yn bennaeth newyddion GB News tan ddiwedd yr wythnos ddiwethaf, ag yntau hefyd wedi ymddiswyddo yn sgil yr helynt.\n“Wnaeth e recriwtio lot o bobol dda iawn yno fel golygyddion, uwch-gynhyrchwyr a chynhyrchwyr,” meddai.\n“Mae pobol dda ar yr awyr hefyd, ond fel tasai fy suspension i ddim yn dangos newid cyfeiriad despret, mewn gwirionedd, roedd jyst cyhoeddi Nigel Farage fel wnaethon nhw nos Sul yn fath o hoelen ola’, gan gadarnhau mai’r cyfan maen nhw’n mynd i’w wneud yw cosi rhagfarnau un garfan go grac ar ymylon gwleidyddiaeth yma ym Mhrydain.”\n“Meddylfryd bach cul”\nMae’n bendant ei farn fod y fath agweddau’n bod yng Nghymru hefyd, ac yn dweud ei fod e’n ei “ffeindio’n depressing iawn”.\n“Y rheswm o’n i eisiau mynd atyn nhw [GB News] oedd bo fi yn credu – ac mae hyn yn wir yng Nghymru – fod gormod o bobol sydd wedi cyrraedd rhyw bwynt cul ofnadwy, ryw feddwl caëedig ofnadwy o ran condemnio rhywbeth heb ei ddarllen e neu heb ei wylio fe neu heb ei ystyried e neu heb glywed beth yw’r ddadl goll,” meddai.\n“Mae pobol jyst yn edrych am y ciw lleia’ ac yn neidio ar y bandwagon, felly roedd pobol wedi penderfynu bod hon yn orsaf adain dde hiliol afiach pan doedd fy rhaglenni i i gyd ddim byd tebyg.”\nI’r gwrthwyneb, mae’n dweud bod yr amrywiaeth o ran gwesteion ar ei sioe ef – o Warren Gatland a Lawrence Dallaglio o’r byd rygbi, i weinidogion Llywodraeth Cymru fel Jeremy Miles a Vaughan Gething, a rhai llai amlwg hefyd – yn dyst i’r ffaith ei fod e wedi ceisio cynnig rhywbeth a fyddai at ddant pawb.\n“Ry’n ni’n falch o’r rhaglenni yna,” meddai.\n“I gondemnio rhywbeth heb ei wylio fe, heb wrando, heb edrych ar y bobol oedd yn mynd i fod yn rhan ohono fe, mae rhywbeth gwirioneddol bathetic am y meddylfryd bach cul yna.\n“Dwi’n dweud hynna fel rhywun sydd wedi gadael ar y cyfle cynta’ unwaith roedd yna droad a fforc yn y lôn ac mi benderfynon nhw fynd i un cyfeiriad.\n“Ond mae’r syniad bo ti ddim hyd yn oed yn agored i’r posibilirwydd bod yna sianel sydd yn mynd i roi mwy o sylw i Gymru, a mwy o sylw i bobol yn y lluoedd arfog, ac yn y gwasanaethau brys, ac i bobol sydd yn rhedeg eu busnesau eu hunain… ac i safbwyntiau gwahanol hefyd…\n“Mae’r syniad bo ti jyst yn eistedd fan’na yn harthu ‘ffasgwyr!’ a ‘hiliaeth!’ a rhyw nonsens fel yna, dy’n nhw ddim gwell os mai dyna yw eu safbwynt nhw…\n“Mae rhai ar Trydar yn gofyn “pam wnest ti ymuno yn y lle cynta?” – dy’n nhw ddim gwell na’r bobol yna sydd yn harthu heb fod wedi clywed fy nadl i…\n“Maen nhw jyst yn gweld llun ohona i ac yn gofyn i fi gael fy nghanslo! Maen nhw cynddrwg â’i gilydd!”\nDarganfod y tir canol?\nYr ateb i’r broblem, meddai, yw ceisio darganfod y tir canol, sef “y mwyafrif llethol o’r boblogaeth ar draws gwledydd Prydain, a thrwch pobol gall Cymru, y bobol sydd â diddordeb clywed ochr arall y ddadl, hyd yn oed gan bobol maen nhw’n anghytuno’n groch gyda nhw!”\n“Achos mae’n well cael y ddadl ac ennill y ddadl nag i gau’r ddadl lawr, ac ry’n ni wedi cyrraedd sefyllfa ofnadwy ym Mhrydain – gan gynnwys yng Nghymru – lle ry’n ni jyst yn gweiddi ar ein gilydd heb wrando ar ein gilydd,” meddai.\n“Mae pobol wedi ’ngalw i’n Farcsydd, yn dweud bo fi’n woke – mae’n chwerthinllyd!\n“Mae’r rhan fwya’ ohonyn nhw yn dweud, ‘ti ddim yn ddigon da i gael gyrfa gyda gorsaf deledu gall’.\n“Unwaith eto, does dim angen i ti edrych yn bell i weld bod gyda fi ugain mlynedd gyda’r BBC dan fy melt – hobi oedd hwn i ryw raddau, un rhaglen wythnosol lle mae’r gynulleidfa’n mynd am rywbeth hollol wahanol.\n“Felly mae’r culni yna a dewis bod yn anwybodus yn sefyllfa drist a pheryglus yn y diwedd.\n“Unwaith eto, mae’r syniad bod rhywun yn gallu eistedd adref yn dweud, ‘O, sianel ffasgaidd, ddylech chi ddim cael dim byd i wneud â hi’, ar y pwynt yna, cyn bod pobol fel fi a John McAndrew yn gadael, a chyn bo nhw’n dangos bo nhw’n gwrando ar y dorf groch – mae jyst yn dangos culni meddwl sydd yn drist.”\n“Taflu’r rhwyd yn ehangach” neu “fwydo cig coch gwaedlyd i gŵn uffern”?\nMae darganfod y tir canol – neu “taflu’r rhwyd yn ehangach” fel mae Guto Harri yn ei alw – yn hollbwysig os yw’r sianel am oroesi yn y tymor hir, meddai.\n“Dwi wedi gweld Nigel Farage yn cerdded mewn i’r Wetherspoons yng Nghaerffili a dwi wedi’i weld e ar y stryd yng Nglyn Ebwy.\n“Mae yna gefnogaeth aruthrol i’w safbwynt e mewn rhai rhannau o wledydd Prydain ac efallai bod yna ddigon ohonyn nhw i gynnal sianel… ond mae’n rhaid i fi, fel darlledwr gweddol brofiadol, gredu yn y diwedd bod rhaid taflu’r rhwyd ychydig yn ehangach i ddal digon o bysgod ac i gynnal sianel fasnachol.\n“Mae yna bobol dda ar y sianel ac efallai ar ôl i bethau dawelu, awn nhw nôl i gyfrej mwy cytbwys efo mwy o bwyslais ar y straeon sy’n cael eu hanwybyddu a’r cymunedau sy’n cael eu hanwybyddu.\n“Ond os ydyn nhw nawr jyst yn mynd i fwydo cig coch gwaedlyd i gŵn uffern, yna base’n neis meddwl fod yna ddim dyfodol iddyn nhw.”\nGuto Harri ddim yn cyflwyno ar GB News wedi iddo gefnogi chwaraewyr pêl-droed Lloegr\nAeth y Cymro lawr ar un ben-glin yn fyw ar yr awyr i ddangos ei gefnogaeth – gan dorri rheolau’r sianel, yn ôl ei benaethiaid\nCymariaethau rhwng GB News a Fox News “yn anffodus”\nSimon McCoy yn lleisio barn am y sianel sydd â Guto Harri ymhlith ei chyflwynwyr ac sydd wedi arwain at ddileu neges Twitter gan raglen Heno\nCyngor y Swyddfa Gartref oedd na ddylai’r Frenhines agor y Cynulliad\nDogfennau'n dangos fod cynghorydd i Tony Blair wedi awgrymu mai ar siaradwyr Cymraeg oedd y bai fod canlyniad y refferendwm datganoli mor agos


Taith Rhaeadr Niagara o Efrog Newydd | Teithio Absolut\nTaith Rhaeadr Niagara o Efrog Newydd\nTeithio Absolut | | NY\nMae Dinas Efrog Newydd, a elwir y ddinas nad yw byth yn cysgu, yn un o gyrchfannau breuddwydiol llawer o deithwyr. Er mwyn teithio’r ddinas wych hon yn rhwydd mae angen treulio o leiaf wythnos yno, hefyd yn chwilio am amser i weld lleoedd o ddiddordeb gerllaw, fel Rhaeadr enwog Niagara.\nMae'r cynlluniau o ran gweld Efrog Newydd yn ddiddiwedd. O wneud yr ymweliadau gofynnol â'r Empire State, gyda golygfa o'r ddinas oddi uchod, i weld sioe gerdd ar Broadway, mynd am dro trwy brysurdeb Times Square neu weld Pont Brooklyn. Yn yr Afal Mawr gallwch chi fwynhau, ie, ychydig o natur diolch i'r ysgyfaint gwyrdd gwych sy'n Central Park. Fodd bynnag, gall pobl sy'n hoff o fannau gwyrdd fethu mawredd tirweddau naturiol.\nDyna pam yr ydym yn cynnig a Taith anhygoel a bythgofiadwy Rhaeadr Niagara o Efrog Newydd.\n1 Sut i gyrraedd Rhaeadr Niagara\n2 Beth i'w weld ar daith Rhaeadr Niagara\n3 Pam ei fod yn werth chweil\nSut i gyrraedd Rhaeadr Niagara\nMae Rhaeadr Niagara yn rhyfeddod go iawn, felly peidiwch â cholli'r cyfle i'w cyrraedd. Er mwyn ei gwneud hi'n haws, gallwch archebu taith yn Sbaeneg yn y Gwefan Hellotickets, fel na fydd yn rhaid i ni boeni dim ond am fwynhau'r dirwedd.\nMae'r cwympiadau 660 cilomedr i ffwrdd, ger dinas Toronto a ffin Canada. Gellir eu cyrraedd mewn car sy'n cymryd tua chwe awr, ar fws, gyda theithiau o tua deg awr, neu mewn awyren, gyda thaith o tua dwy awr. Gyda thaith dywys byddwch yn cyrraedd yn gynharach, mewn saith neu wyth awr, yn ychwanegol at y cysur ychwanegol o beidio â phoeni am unrhyw beth ac ychwanegu gwybod yr hanes a'r holl bwyntiau o ddiddordeb heb orfod trefnu popeth ymlaen llaw.\nBeth i'w weld ar daith Rhaeadr Niagara\nAr y wibdaith i Niagara Falls o Efrog Newydd byddant yn dangos popeth sydd i'w weld i ni.\nMae Parc Talaith Rhaeadr Niagara yn cynnig safbwynt diddorol inni weld y tri chwymp ohono, gyda phersbectif perffaith ar gyfer tynnu lluniau. Mae Hellotickets hefyd yn cynnwys y daith o'r enw Maid of the Mist, gyda thaith mewn cwch ger y cwympiadau sy'n gadael parth yr UD.\nAr y daith i'r rhaeadrau gallwch fynd ar rai llwybrau cerdded trwy Geunant Niagara, gyda llwybrau sydd â gwahanol hyd a chaniatáu mynediad i'r tirweddau cyfagos.\nPwynt arall i ymweld ag ef ar daith Rhaeadr Niagara yw Ynys Geifr, ynys sydd wedi'i lleoli yng nghanol y rhaeadrau sydd â cherflun y dyfeisiwr Nikola Tesla a safbwynt Terrapin Point.\nPam ei fod yn werth chweil\nMae taith fel yr un sy'n mynd â ni i Efrog Newydd yn hir ac mae angen llawer o drefniadaeth arni. Mae llogi gwibdaith i Raeadr Niagara o Efrog Newydd yn syniad gwych, gan fod y daith yn hir iawn a gall fod yn anodd os caiff ei wneud mewn car neu fws heb arweiniad y rhai sy'n adnabod yr ardal.\nMae'r teithiau a drefnir gan Helloticket yn rhoi'r posibilrwydd inni ddewis gwahanol becynnau gydag ymweliadau o ddiwrnod neu sawl diwrnod, gan wybod tirwedd wych y cwympiadau ond hefyd ddinasoedd fel Philadelphia neu Toronto. Yn y pecynnau hyn ymwelir â'r holl bwyntiau o ddiddordeb yn y cwympiadau, o Ynys Geifr i Geunant Niagara. Ni fyddwn yn colli unrhyw weithgaredd na gofod a byddwn yn gallu gweld y dirwedd anhygoel hon yn fanwl.\nAr gyfer pobl sy'n hoff o fyd natur ac i'r rhai sy'n mwynhau gwneud adroddiadau ffotograffig mewn lleoedd o harddwch eithafol, mae'r wibdaith hon yn hanfodol y mae'n rhaid ei hychwanegu wrth wneud y daith i Efrog Newydd.\nGyda'r teithiau tywys hyn, bydd yn rhaid i ni arwyddo yn unig, dewis y daith gyda'i holl weithgareddau ac ymroi ein holl amser i gael hwyl yn yr amgylchedd anhygoel hwn. Bydd yn brofiad bythgofiadwy!\nLlwybr llawn i'r erthygl: Teithio Absolut » Taith Rhaeadr Niagara o Efrog Newydd\nBeth i'w wneud yn Berlin


Mewnfudo i Brydain ar ei lefel uchaf erioed – Golwg360\nMae nifer y bobol sy’n dod i fyw ym Mhrydain o’i gymharu â’r rhai sy’n gadael ar ei lefel uchaf erioed.\nYm mis Mehefin, 336,000 oedd y gwahaniaeth rhwng nifer y bobol oedd yn cyrraedd ac yn gadael y Deyrnas Unedig, yn ôl ffigurau’r Swyddfa Ystadegau Gwladol.\nMae hyn yn gynnydd o 82,000 ers mis Mehefin y llynedd a’r amcangyfrif uchaf erioed.\nYn ôl ystadegwyr, cynnydd “sylweddol” yn nifer y bobol sy’n cyrraedd y DU oedd y tu ôl i’r ffigurau diweddaraf hyn, gyda’r nifer sy’n mewnfudo yma’n cyrraedd 636,000 – cynnydd o 62,000 o’i gymharu â’r un cyfnod y llynedd.\nDod am waith\nMae’r rhan fwyaf o’r bobol sy’n cyrraedd yma yn dod i chwilio am waith, gyda 294,000 o bobol yn mewnfudo i gael gwaith yn y flwyddyn ddiwethaf hyd at fis Mehefin.\nO’r bobol hynny, roedd 64% yn gwybod bod ganddyn nhw sicrwydd o gael swydd ar ôl cyrraedd y Deyrnas Unedig.\nGorfodi’r Ceidwadwyr i edrych eto\nBydd y ffigurau diweddaraf hyn yn gorfodi’r llywodraeth Geidwadol i edrych eto ar ei nod o leihau mewnfudo i bum ffigwr.


03 Hyd 2014\nMae Heddlu Aberaeron yn rhybuddio preswylwyr i beidio â chael eu twyllo i ddatgelu manylion banc yn dilyn sawl adroddiad gan bobl sydd wedi derbyn llythyrau annisgwyl yn dweud wrthynt eu bod wedi ennill arian.\n“Mae’r math hwn o dwyll wedi bod yn digwydd ers nifer o flynyddoedd,” meddai PCSO Trish Smith. “Atgoffwn aelodau o’r cyhoedd i fod yn ofalus wrth dderbyn llythyrau o ffynhonnell anhysbys, waeth pa mor gredadwy y maent yn ymddangos. Ni ddylid anfon arian at unigolion anhysbys er mwyn rhyddhau arian pellach, yn enwedig pan nad oes tocyn lotri o unrhyw fath wedi’i brynu. Ni fydd gweithredwyr lotri dilys yn gofyn am arian cyn rhyddhau enillion.”\nCyngor i’ch diogelu rhag twyll:\n• Peidiwch â rhoi manylion personol, gan gynnwys manylion bancio, i unrhyw un nad ydych yn eu hadnabod yn dilyn ceisiadau annisgwyl am arian ar y stryd, ar garreg y drws, dros y ffôn nac ar-lein gan y gellir defnyddio’r manylion hyn i ddwyn eich hunaniaeth\n• Ystyriwch gofrestru gyda’r Gwasanaeth Dewis Ffôn er mwyn stopio galwadau ffôn na ofynnwyd amdanynt. Mae’r gwasanaeth hwn am ddim. Gellir cael rhagor o fanylion drwy fynd i www.tpsonline.org.uk ar-lein, neu rhowch alwad i 020 7291 3320. Gellir cofrestru ar-lein neu drwy ffonio 0845 070 0707\n• Ystyriwch gofrestru gyda’r Gwasanaeth Dewis Post gan ei fod yn cefnogi’r hawl i ddewis beth rydych eisiau derbyn trwy’r post. Gellir cael rhagor o fanylion drwy fynd i www.mpsonline.org.uk ar-lein, neu rhowch alwad i 020 7291 3310. Gellir cofrestru ar-lein neu drwy ffonio 0845 703 4599. Mae’r gwasanaeth hwn am ddim.\n• Os ydych yn amau eich bod wedi’ch targedu mewn galwad ffôn twyllodrus, gellir riportio hyn i Action on Fraud drwy’r wefan www.actionfraud.org.uk neu drwy alw 0300 123 2040.\n• Os ydych chi wedi colli arian, galwch eich heddlu lleol ar 101


Bara’r Bywyd Diarhebion 22:1-16 | Mudiad Efengylaidd Cymru\n‘GWOBR … OFN YR ARGLWYDD’\nMae arian a chyfoeth – neu eu habsenoldeb – yn rhan annatod o fywyd dynol. Gan fod caru arian yn achosi pob math o ddrygioni (1 Tim. 6:10), fodd bynnag, mae’n bwysig cael yr agwedd gywir ato. Dyna ergyd nifer o’r damhegion yma.\nGosodiad cyffredinol sydd yn adnod 7: ar y cyfan, mae’n wir fod y ‘cyfoethog yn rheoli’r tlawd’. Ond y temtasiwn wedyn yw gormesu’r tlawd er mwyn ychwanegu at y cyfoeth; ac yn y pen draw bydd canlyniadau difrifol i’r ymagweddu sarhaus hwn (16). Gwell o lawer yw meithrin agwedd iach at gyfoeth. Mae lle priodol i arian ac aur – ond mae pethau pwysicach i’w cadw mewn golwg (1). Bydd Duw yn siŵr o wobrwyo ei bobl (4). Bydd eu gwobr yn gyflawn yn y nefoedd (Math. 19:28-29; 1 Ped. 1:4); ond os daw cyfoeth i’w rhan ar y ddaear maent i’w ddefnyddio’n hael i gynorthwyo’r anghenus (9). Yn y diwedd daw’r tlawd a’r cyfoethog i’r un man, sef o flaen Duw eu Creawdwr i roi cyfrif iddo am eu bywydau (2). Nid oes lle i ymffrostio mewn cyfoeth, felly; yn hytrach, rydym yn atebol i Dduw am ein defnydd ohono.\nYn ogystal â chanfod gwir werth cyfoeth, rhaid canfod peryglon drygioni, er mwyn dianc mewn pryd (3). Rhwydd iawn mynd gyda’r dorf, heb ganfod fod y ffordd – er yn llydan braf – yn arwain i ddistryw (Math. 7:13). Ceir enghraifft benodol o bwysigrwydd y canfod hwn yn adnod 14, er rhybudd i ni. Ar yr un pryd mae Duw yn canfod y peryglon i ddoethineb a deall, gan eu gwarchod a’u diogelu er mwyn dangos eu gwerth (12).\nOs yw dysgu trin arian yn ddoeth yn bwysig, felly hefyd ddysgu trin plant. Mae angen rhoi cyfarwyddyd doeth, cytbwys, a sensitif i blentyn o’r cychwyn (6). Ond rhaid wrth rywbeth mwy na chyfarwyddyd cyffredinol, gan mai pechaduriaid ydym ni a phechaduriaid yw ein plant. ‘Y mae ffolineb ynghlwm wrth feddwl [neu galon] plentyn’, a rhaid cymryd camau priodol i ddelio â’r broblem (15). Nid creulondeb sydd yma, ond canfod y gwir am y natur ddynol, hyd yn oed mewn plentyn.


Brensiach y bratiau! – Golwg360\nBrensiach y bratiau!\nFfrances yn paentio byd gwragedd fferm Ceredigion\nTyddyn bach gwyngalchog ar fryn, gwraig y tŷ yn ei brat yn chwipio’r llwch oddi ar gwilt lliwgar sy’n hongian ar lein yr ardd.\nDyna ddelwedd amlyca’ gwaith celf y Ffrances Valériane Leblond sy’n byw yn Llangwyryfon ger Aberystwyth.\n“Cymru sy’n fy ysbrydoli,” meddai’r artist 24 oed, sy’n wreiddiol o Angers ger afon Loire.\n“Dw i’n hoffi’r tai fan hyn, gyda’r gwyngalch, ac rwy’n hoffi’r bryniau.”\n“Mae pobol yn gweld bod yna rywbeth lleol am fy narluniau. Yn y cefn gwlad, mae fel yr hen fywyd, ond falle tamed bach llai yn Ffrainc. Does dim llawer o wartheg fel sydd fan hyn. Mae gan bobol erddi, a thractorau yma!”\nMae ei gwaith yn gwerthu’n dda yn Sir Aberteifi, a thu hwnt.\n“Dw i’n meddwl bod fy ngwaith yn siarad â phobol fan hyn,” meddai. “Rwy’n synnu, mae llawer o bobol yn prynu fy lluniau.”\nAc mae hi’n teimlo llawer mwy cartrefol yn nyfnderoedd y wlad nag yn y dref.\n“Pan rwy’n mynd i Aberystwyth, sa’ i’n teimlo yn fy nghymuned i,” meddai Valériane Leblond, sydd hefyd yn gynorthwyydd Ffrangeg yn Ysgol Penglais, Aberystwyth, “ond rwy’n cwrdd â phobol yn Llangwyryfon. Rwy’n teimlo’n fwy o ran o’r gymdeithas yng nghefn gwlad, ac yn nabod pobol.”\nCewch ddarllen weddill y stori yn Golwg, Hydref 22\nO galon drom i galon lon\nCai Tomos yn dawnsio at y golau


Pum newid yn nhîm merched Cymru i herio Lloegr – Golwg360\nMae Cymru wedi ennill eu dwy gêm gyntaf ym Mhencampwriaeth y Chwe Gwlad eleni\nGêm Cymru yn erbyn Ffrainc ym Mhencampwriaeth y Chwe Gwlad 2021\nMae Ioan Cunningham, prif hyfforddwr tîm rygbi merched Cymru, wedi cyhoeddi pum newid yn y tîm i herio Lloegr.\nBydd y prop pen rhydd Donna Rose yn dechrau’r gêm ar ôl sgorio dau gais fel eilydd yn erbyn Iwerddon, tra bydd Sisilia Tuipulotu yn dechrau gêm am y tro cyntaf, gan gadw cwmni i Gwen Crabb yn yr ail reng.\nSioned Harries fydd yn dechrau yn y cryf rhif wyth, gyda’r capten Siwan Lillicrap yn symud i ochr dywyll y rheng ôl.\nYr haneri fydd Ffion Lewis, ar ôl ei chais yn erbyn yr Alban, a Robyn Wilkins.\nYn ôl Ioan Cunningham, mae’r chwaraewyr i gyd yn “haeddu” eu lle, ac mae gan bob un “rôl allweddol” yn y tîm.\n“Rydyn ni wedi cyffroi yn sgil yr her fawr hon yn erbyn tîm rhif un y byd,” meddai.\n“Ar gyfartaledd, maen nhw’n sgorio tua wyth cais bob gêm felly does dim amheuaeth gennym ynghylch maint y dasg.\n“Fodd bynnag, rydyn ni eisiau cystadlu yn erbyn timau gorau’r byd, felly mae hwn yn gyfle gwych i ni brofi’n hunain a gwneud cynnydd.\nBydd y gic gyntaf yng Nghaerloyw ddydd Sadwrn (Ebrill 9) am 4.45yp, a’r gêm yn fyw ar BBC 2.\nTîm Cymru: 15 Kayleigh Powell, 14 Lisa Neumann, 13 Hannah Jones, 12 Kerin Lake, 11 Jasmine Joyce, 10 Robyn Wilkins, 9 Ffion Lewis; 1 Gwenllian Pyrs, 2 Carys Phillips, 3 Donna Rose, 4 Sisilia Tuipulotu, 5 Gwen Crabb, 6 Siwan Lillicrap (capten), 7 Alisha Butchers, 8 Sioned Harries\nEilyddion: 16 Kelsey Jones, 17 Cara Hope, 18 Cerys Hale, 19 Alex Callender, 20 Bethan Lewis, 21 Keira Bevan, 22 Elinor Snowsill, 23 Natalia John\nGlaw a chenllysg yn dod â diwrnod cynta’r tymor criced sirol i ben yn gynnar\nMorgannwg yn 164 am bedair yn erbyn Durham yng Nghaerdydd\nTîm rygbi’r gynghrair Cymru am chwarae gêm ryngwladol lawn am y tro cyntaf ers 2018\nByddan nhw’n herio Ffrainc ar Fehefin 19


Gwneuthurwr a Ffatri Ffabrig Coral Lliw Pur Gorau | Baoyujia\nDim pêl, dim ffabrig pylu, ecogyfeillgar\nDefnyddiau: blancedi babanod, blancedi gwely, blancedi nap, pyjamas\nMae cnu cwrel yn fath o wead cain, llaw feddal, ddim yn hawdd sied gwallt, dim pêl, dim pylu, a dim llid i'r croen.\nYmddangosiad hyfryd a lliwiau cyfoethog.\nYn cael ei ddefnyddio'n bennaf mewn gynau nos, cynhyrchion babanod, dillad plant, pyjamas, esgidiau a hetiau, teganau, ategolion ceir, cynhyrchion crefft, ategolion cartref a meysydd eraill, mae'r diwydiant tecstilau cartref yn dod yn fwy a mwy poblogaidd. Mae nifer fawr o ddillad gwely melfed cwrel wedi dod i'r amlwg ar y farchnad, gan ddisodli dillad gwely traddodiadol yn raddol. Mae defnyddwyr yn ymddiried mewn cyfresi fel blancedi cnu cwrel, cwiltiau, gobenyddion, cynfasau, casys gobennydd a setiau dillad gwely pedwar darn.\nMae gennym ein ffatri lliwio a'n ffatri wehyddu ein hunain, sianeli o ansawdd uchel i sicrhau'r pris mwyaf ffafriol.\nMae gennym system rheoli ansawdd llym i sicrhau bod pob cynnyrch yn gallu cwrdd â gofynion cwsmeriaid.\nMae diwydiant cyfoethog yn profi gwasanaethau wedi'u haddasu.\nBydd tîm gwasanaeth masnach dramor proffesiynol yn mynd ar drywydd ac yn ateb cwestiynau i gwsmeriaid 24 awr y dydd.\nBlaenorol: Blanced Argraffedig Gwlanen Rownd Cacen Indiaidd Creadigol Newydd\nNesaf: Ffabrig Jacquard Velveteen Steil Newydd\nCnu Coral Ffabrig Blanced\nFfabrig Cnu Coral\nFfabrig Cnu Coral Argraffwyd\nCnu Coral Cynnes Ffabrig Plant\nFfabrig Cnu Coral Argraffedig


Datblygu y Iaith Gymraeg - Corwen Day Nursery\nCaiff y plant eu dysgu yn y cyfnod Sylfaen drwy yr iaith Gymraeg a’r Saesneg. Bydd y plant yn gwerthfawrogi ieithoedd, llyniau, gwrthrychau, synnau a blasau sydd yn hanfodol i Gymru heddiw, ac yn datblygu teimlad o fod yn perthyn I Gymru. Byddent yn deallt treftadaeth Cymru, llenyddiaeth a’r celfyddydau yn ogystal a’r iaith. Mae ffrindiau’r Wyddor wedi ei gyflwyno, sy’n ffordd o ddysgu yr wyddor Gymraeg trwy gan.\nBydd y plant yn dysgu i ddefnyddio a chyfathrebu yn Gymraeg i’r gorau o’u gallu, ac yn gwrando ar y Gymraeg yn cael ei siarad, byddent yn cael eu hannog i gyfathrebu eu gofynion drwy’r Gymraeg. Bydd y profiadau llafar yn cael eu defnyddio i ddatblygu eu sgiliau darllen a byddent yn cael eu annog i ddewis a defnyddio deunydd darllen yn Gymraeg. Mae’r feithrinfa yn aelod o’r Mudiad Meithrin ac rydym yn mynychu llawer o’u digwyddiadau. Mae Camau Cerdd wedi cyflwyno sesiynau yn y feithrinfa drwy’r Gymraeg. Mae’r feithrinfa yn cyd weithio’n agos gyda dwy Ysgol Gymraeg leol, ac yn cludo y plant hyn i’r ysgol ac yn eu codi ddiwedd dydd.\nMae fy mab yn dri mlwydd oed ac yn mwynhau mynychu y sefydliad. Mae Hanna yn groesawgar iawn, sy’n tawelu fy meddwl yn ddyddiol pan mae’n amser i mi ei adael. Mae fy mab yn hapus yn cymeryd rhan yn y gweithgareddau dyddiol mae Hanna yn ei darparu, ac mae wrth ei fodd yn rhannu ei hanesion gyda mi. Rydw i yn fodlon iawn gyda’r ffordd mae fy mab yn symud yn ei flaen ac mae ei sgiliau llythrenned a rhifedd yn drawiadol am blentyn o’i oed. Mae yn foddhaol bod fy mab wedi cael gofal mor dda ac bod ei ofynion yn cael eu cwrdd.\nMae Meithrinfa Ddydd Corwen yn cynnig gofal arbennig I fy mhlant. Mae’r staff garedig ac yn ddefnyddiol. Mae’r prydau yn wych. Mae fy merch wrth ei fodd yn mynd i’r feithrinfa ac mae wedi helpu ei datblygiad ac helpu efo’u trosglwyddiad i’r grwp ‘Rising 3’s’ hynny faint yn haws.


Hafan > ddogfen gysylltiedig > Telerau ac amodau\nMae cyfeiriadau at ' ni' neu 'ein' yn cyfeirio at Gyngor Bwrdeistref Sirol RhCT. Mae cyfeiriadau at 'chi' ac 'eich' yn cyfeirio at yr unigolyn sy'n llenwi'r Ffurflen Gais.\nYstyr y 'Cytundeb' yw'r cytundeb aelodaeth sy'n ymwneud â'r Cynllun yr ymrwymir iddo rhyngoch chi a ni, sy'n cynnwys y Ffurflen Gais a'r Telerau ac Amodau yma.\nYstyr y 'Ffurflen Gais' yw'r ffurflen gais rydych chi'n ei llenwi cyn dod yn aelod o'r Cynllun.\nYstyr y 'Cynllun' yw Cynllun Aelodaeth Hamdden am Oes Cyngor Bwrdeistref Sirol RhCT, sy'n cynnwys y manteision a'r gostyngiadau rydyn ni'n eu cynnig yn ein Canolfannau Hamdden.\nYstyr y 'Costau Aelodaeth' yw'r cyfanswm sydd i'w gasglu'n fisol neu'n flynyddol ar sail barhaol. Mae'r taliad i'w wneud naill ai ymlaen llaw ar ddechrau cyfnod yr aelodaeth, neu drwy randaliadau misol ar ddiwrnod cyntaf pob mis (Aelodaeth 12 mis Debyd Uniongyrchol yn unig).\nRydych chi'n cytuno i ymrwymo i’r Cytundeb.\nBydd y swm sy'n daladwy fesul pob mis o dan y cynllun yn sefydlog dros gyfnod y Cytundeb.\nRhaid i gyfnod y Cytundeb rhyngoch chi a ni fod am naill ai un mis neu 12 mis, gan ddibynnu ar hyd yr aelodaeth a'r dull talu a ddewiswch.\nBydd pob un o'r holl aelodaethau drwy ddebyd uniongyrchol yn gofyn am daliad pro rata ymlaen llaw ar gyfer y mis nesaf er mwyn sefydlu'r aelodaeth.\nBydd taliadau Debyd Uniongyrchol ar gyfer yr aelodaeth dreigl fisol cyfnod amhenodol, ac ar gyfer yr aelodaeth cyfnod penodol 12 mis, fel ei gilydd, yn cael eu cymryd ar ddiwrnod cyntaf pob mis calendr, neu yn fuan wedi hynny. Bydd aelodaethau drwy arian parod, boed yn flynyddol neu'n fisol, yn cael eu talu drwy naill ai arian parod, cerdyn, neu siec ar ddechrau cyfnod y cytundeb aelodaeth.\nCaiff cost pob aelodaeth ei phennu’n sefydlog ar gyfer cyfnod y cytundeb ar gyfer y cyfryw aelodaeth.\nMewn amgylchiadau eithriadol (megis newid sylweddol annisgwyl mewn amgylchiadau personol, anaf neu salwch/afiechyd a fyddai'n cyfyngu ar eich gallu i ddefnyddio'r cyfleusterau), byddwn ni'n caniatáu dirymu'r cytundeb aelodaeth yn gynnar cyn diwedd y cyfnod sydd wedi’i gytuno. Rhaid i bob un o'r holl geisiadau am ddirymu yn gynnar fod mewn ysgrifen, ac fe gaiff pob cais unigol ei ystyried fesul achos. Fe gaiff unrhyw daliad sydd wedi'i wneud ymlaen llaw ar gyfer cyfnod yr aelodaeth ei ad-dalu ar sail pro rata.\nRydych chi'n cytuno i gydymffurfio â phob un o holl bolisïau, rheolau, rheoliadau, a gweithdrefnau ein Canolfannau Hamdden.\nByddwch chi, a chithau’n un o aelodau'r Cynllun, yn derbyn cerdyn Hamdden am Oes. Mae cerdyn aelodaeth y Cynllun yn ddilys dros gyfnod y Cytundeb ac nid yw'n drosglwyddadwy.\nBydd yn ofynnol i dynnu ffotograff electronig ohonoch chi ar eich ymweliad cyntaf. Bydd hwn yn cael ei gadw ar ein system aelodaeth electronig yn rhan o'ch cofnod er mwyn sicrhau nad oes modd i neb arall ond chi yn unig ddefnyddio'r cerdyn, a bod eich aelodaeth chi yn ddiogel.\nFe gewch chi ddefnyddio'ch cerdyn Hamdden am Oes yn unrhyw un o'n Canolfannau Hamdden yn ystod oriau agor arferol ar gyfer yr holl weithgareddau, dosbarthiadau, a chyrsiau yn amodol ar argaeledd.\nNi sy'n darparu'r cerdyn Hamdden am Oes ac mae'n parhau i fod yn eiddo i ni. Mae'ch cerdyn yn dystiolaeth o'ch aelodaeth a bydd hi'n ofynnol i chi ddangos y cerdyn ar bob ymweliad er mwyn derbyn buddion yr aelodaeth.\nYn unol â gweithdrefnau archebu arferol, mae Aelodaeth o'r Cynllun yn rhoi hawl i chi archebu cyfleusterau yn ein Canolfannau Hamdden hyd at saith diwrnod ymlaen llaw, gan ddyfynnu rhif y cerdyn aelodaeth. Os cadwch chi le gan ddefnyddio'r cerdyn Hamdden am Oes sydd ddim yn cael ei anrhydeddu, mae'n bosibl y byddwch chi'n derbyn anfoneb neu'n gorfod talu ar y gyfradd lawn ar gyfer oedolion neu ar gyfer cwrt. Fel arall, efallai bydd gofyn i chi, a chithau’n ddeiliad y cerdyn, dalu’r gyfradd lawn ar gyfer dosbarth oedolion neu gwrt ar yr ymweliad nesaf. Yr eithriad i hyn yw pan fydd o leiaf 24 awr o rybudd yn cael ei roi o ganslo archebiad cwrt, a dwy awr o leiaf o rybudd o ganslo dosbarth, lle na chaiff tâl ei godi ar y deiliad cerdyn.\nBydd modd i holl ddeiliaid cerdyn Hamdden am Oes gyrchu cyfleusterau archebu ar-lein sy'n rhoi mynediad uniongyrchol i gyrchu archebion cyrtiau a dosbarthiadau mewn canolfannau hamdden; bydd modd archebu'r rhain yn unol â'r breintiau archebu yn y rhestr uchod. Os ydych chi am gyrchu’r cyfleuster yma, bydd raid i chi gyflwyno cyfeiriad e-bost dilys, sydd ynghlwm wrth eich cofnod aelodaeth electronig.\nOs byddwch chi'n colli neu’n difrodi’ch cerdyn Hamdden am Oes bydd modd rhoi cerdyn newydd yn ei le i chi yn unrhyw un o'n Canolfannau Hamdden – bydd angen prawf o bwy ydych chi. Os caiff cardiau eu hamnewid am rai newydd sawl gwaith, efallai bydd raid codi tâl arnoch chi.\nOs byddwch chi'n colli cerdyn Hamdden am Oes neu os bydd y cerdyn yn cael ei ddwyn, rhaid i chi roi gwybod i'r Cyngor ar unwaith. Hyd nes bydd hynny’n digwydd, byddwch chi’n atebol am unrhyw drafodion sydd wedi'u gwneud â'r cerdyn Hamdden am Oes.\nChaiff cerdyn Hamdden am Oes mo’i ddefnyddio ar y cyd ag unrhyw gynigion, ymgyrchoedd hyrwyddo y dichon i ni'u cynnal o bryd i'w gilydd.\nNi ddylid ystyried a chyfrif y telerau ac amodau defnyddio hyn yn rhai cynhwysfawr, ac mae Cyngor Bwrdeistref Sirol Rhondda Cynon Taf yn cadw'r hawl i newid y cyfryw delerau ac amodau fel sy'n rhesymol, o bryd i'w gilydd.\nRydyn ni'n cadw'r hawl i ddileu neu dynnu'n ôl y Cytundeb, a / neu wrthod mynediad i'n Canolfannau Hamdden, os ydyn ni’n canfod eich bod wedi torri unrhyw ran o'r cytundeb, neu os bydd unrhyw un arall neu unrhyw rai eraill o reoliadau'r Canolfannau Hamdden yn cael eu torri.\nRydyn ni'n cymryd ein cyfrifoldebau ar gyfer data o ddifrif. Byddwn ni dim ond yn defnyddio eich gwybodaeth chi at ddibenion y Cynllun yn unol â'r cyfreithiau diogelu data cyfredol.\nFyddwn ni a'n gweithwyr cyflogedig, swyddogion, ac asiantiaid ddim yn atebol mewn unrhyw ffordd o gwbl am golled, difrod, neu ddwyn eich eiddo (neu eiddo’ch partner), neu am anaf personol, a marwolaeth ac eithrio i'r graddau fod y cyfryw golled, difrod, neu niwed i, neu anaf neu niwed personol, neu farwolaeth o'r fath yn deillio o'n gweithred, esgeulustod neu fethiant bwriadol ni.


Y berthynas rhwng y Deyrnas Unedig a’r Undeb Ewropeaidd yn y dyfodol: pa effaith a gaiff hyn ar economi Cymru? – PIGION\nEconomi Gadael yr Undeb Ewropeaidd\nY berthynas rhwng y Deyrnas Unedig a’r Undeb Ewropeaidd yn y dyfodol: pa effaith a gaiff hyn ar economi Cymru?\nBy seneddymchwil July 31, 2018\nYm Mhapur Gwyn Llywodraeth y DU mae'r amlinelliad manylaf eto o'r weledigaeth ar gyfer perthynas economaidd y DU â'r UE ar ôl Brexit. Sut fyddai'r berthynas newydd hon yn effeithio ar economi Cymru? Dyma un o gyfres o flogiau sy'n edrych ar sefyllfa Cymru ym mherthynas Llywodraeth y DU â'r UE yn y dyfodol, ac mae'n dilyn erthygl sy'n trafod diogelwch amgylcheddol.\nYm Mhapur Gwyn Llywodraeth y DU mae’r amlinelliad manylaf eto o’r weledigaeth ar gyfer perthynas economaidd y DU â’r UE ar ôl Brexit. Sut fyddai’r berthynas newydd hon yn effeithio ar economi Cymru? Dyma un o gyfres o flogiau sy’n edrych ar sefyllfa Cymru ym mherthynas Llywodraeth y DU â’r UE yn y dyfodol, ac mae’n dilyn erthygl sy’n trafod diogelwch amgylcheddol.\nPa rannau o economi Cymru y bydd Brexit yn effeithio arnynt?\nMae Ysgol Fusnes Prifysgol Caerdydd wedi ysgrifennu adroddiad ar gyfer Llywodraeth Cymru sy’n ystyried pa rannau pwysig o economi Cymru y mae Brexit yn debygol o effeithio arnynt (Rhagolygon Economaidd ar gyfer Cwmnïau Mawr a Chanolig yng Nghymru). Cynhaliwyd yr ymchwil i raddau helaeth drwy lens Cwmnïau Angori a Chwmnïau Pwysig Rhanbarthol (mae “Cwmnïau Angori” yn gwmnïau rhyngwladol sydd â phresenoldeb sylweddol yng Nghymru), ac nid yw’n ystyried amaethyddiaeth na physgodfeydd.\nRoedd adroddiad Prifysgol Caerdydd yn cynnwys y tabl a ganlyn, sy’n crynhoi’r risgiau sy’n gysylltiedig â gadael yr Undeb Ewropeaidd ar gyfer y gwahanol sectorau yn economi Cymru:\nAr 21 Mehefin 2018, cyhoeddodd cwmni awyrofod Airbus asesiad risg, gan dynnu sylw at ei bryderon ynglŷn â Brexit, yn enwedig pe bai’r DU yn gadael yr UE heb fargen. Craidd y pryderon yw’r posibiliad y bydd newidiadau i reolau’r Undeb Tollau a’r Farchnad Sengl, sydd ar hyn o bryd yn galluogi cadwyni cyflenwi integredig i weithredu ledled Ewrop, a chyfyngiadau posibl ar ryddid staff Airbus i symud. Roedd y pryderon hyn yn destun blog blaenorol.\nMasnach esmwyth mewn nwyddau: cynnal y status quo\nMae Llywodraeth y DU wedi cynnig sefydlu “ardal fasnach rydd ar gyfer nwyddau”. Mae o’r farn y byddai hyn yn “gwarchod y cadwyni cyflenwi sydd wedi’u hintegreiddio mewn ffordd mor unigryw a phrosesau ‘mewn union bryd’ sydd wedi datblygu ledled y DU a’r UE dros y 40 mlynedd diwethaf”. Byddai hyn yn cael ei ategu gan:\n“Llyfr rheolau cyffredin” ar gyfer nwyddau, gan gynnwys bwyd-amaeth, sy’n trafod y rheolau hynny sy’n angenrheidiol er mwyn sicrhau masnach esmwyth rhwng y DU a’r UE.\nCyfranogiad y DU yn asiantaethau’r UE sy’n awdurdodi nwyddau mewn sectorau sy’n cael eu rheoli’n llym, sef yr Asiantaeth Gemegion Ewropeaidd, yr Asiantaeth Diogelwch Awyrennau Ewropeaidd a’r Asiantaeth Feddyginiaethau Ewropeaidd.\nDim tariffau ar unrhyw nwyddau.\nMae cyfran uwch o allforion Cymru yn mynd i’r UE nag o unrhyw wlad neu ranbarth arall yn y DU:\nAllforion nwyddau’r DU yn ôl gwlad a rhanbarth\nYn 2017 aeth 60 y cant o allforion nwyddau adnabyddadwy Cymru i’r UE, o gymharu â 50 y cant ar draws y DU gyfan.\nMae Brexit yn fygythiad i ddiwydiannau gwerth uchel sydd â phresenoldeb mawr yng Nghymru – megis awyrofod a modurol – oherwydd eu bod wedi’u rheoleiddio’n llym ac yn cynnwys cadwyni cyflenwi cymhleth a thrawsffiniol. Mae cynigion y Papur Gwyn, i bob golwg, yn lliniaru’r bygythiadau hyn, oherwydd maent wedi’u cynllunio i gynnal y status quo ar gyfer y fasnach nwyddau: dim tariffau, a chysondeb rheoleiddiol parhaus rhwng y DU a’r UE yn y maes hwn.\nRoedd Airbus wedi mynegi pryderon ynghylch creu rhwystrau rhwng y DU a’r UE pe bai’r DU yn gadael Undeb Tollau yr Undeb Ewropeaidd. Er bod y DU yn bwriadu gadael yr Undeb Tollau, mae’r Papur Gwyn yn cynnig “Trefniant Tollau wedi’i Hwyluso”, a fyddai’n dileu’r prosesau tollau rhwng y DU a’r UE. Mae hwn yn gynnig cymhleth. Mae’r Papur Gwyn yn cydnabod y byddai angen trafod sawl maes allweddol gyda’r UE er mwyn iddo fod yn hyderus na all nwyddau fynd i mewn i farchnad yr UE heb dalu’r tariff cywir.\nTrefniadau newydd ar gyfer gwasanaethau\nMae cynigion y DU ar gyfer y fasnach mewn gwasanaethau yn dangos mwy o wyriad o’r status quo na’r rhai ar gyfer y fasnach mewn nwyddau. Yn ôl y Papur Gwyn:\nMae’r DU yn cynnig trefniadau newydd ar gyfer gwasanaethau a digidol a fyddai’n rhoi rhyddid rheoleiddiol, lle mae hynny bwysicaf ar gyfer economi seiliedig ar wasanaethau’r DU. Golyga hyn na fydd gan y DU a’r UE y lefelau mynediad presennol i farchnadoedd ei gilydd.\nYmhlith cynigion y DU mae “trefniadau rheoleiddio ac economaidd newydd ar gyfer gwasanaethau ariannol”, a bod y naill ochr a’r llall yn cydnabod cymwysterau proffesiynol.\nGall banciau a chwmnïau gwasanaethau ariannol sydd wedi’u hawdurdodi mewn unrhyw wladwriaeth yr UE neu’r Ardal Economaidd Ewropeaidd fasnachu’n rhydd mewn unrhyw wladwriaeth arall gydag ychydig iawn o awdurdodiad ychwanegol, drwy’r hyn a elwir yn “hawliau pasbortio”. Mae’r Papur Gwyn yn cydnabod, ar ôl Brexit, na all y DU barhau i weithredu o dan gyfundrefn “basbortio” yr UE, gan fod hyn yn rhan annatod o’r Farchnad Sengl na fydd yn aelod ohoni mwyach.\nMae’r nwyddau y mae Cymru yn eu hallforio i’r UE yn werth llawer mwy na’r gwasanaethau y mae’n eu hallforio:\nAllforion nwyddau a gwasanaethau Cymru, 2015, £miliwn\nEr bod y rhan fwyaf o’r nwyddau y mae Cymru yn eu hallforio yn mynd i’r UE (60 y cant yn 2015), mae tua dwy ran o dair o’r gwasanaethau y mae Cymru yn eu hallforio yn mynd i wledydd nad ydynt yn rhan o’r UE.\nMae sector gwasanaethau ariannol y DU yn rhan fawr o’r allforion ac yn creu gwarged masnach mawr ar gyfer y DU. Mae gwasanaethau ariannol yn cyflogi dros filiwn o bobl, ac roedd yn cyfrif am 6.5 y cant o’r gwerth a grëwyd yn economi’r DU yn 2017. Credir bod llai o ffocws allanol gan wasanaethau ariannol Cymru nag yn y DU gyfan. Fel y dywedodd yr economegydd, yr Athro Gerald Holtham, wrth Bwyllgor Materion Allanol y Cynulliad:\nIf the financial services sector in London catches a cold, I don’t think we’ll be very badly affected here. Most of our back offices are serving insurance companies with a domestic market, on the whole.\nOs bydd y fasnach gwasanaethau ariannol rhwng y DU a’r UE yn cael ei niweidio yn sgil colli’r hawliau pasbort, gellid disgwyl y byddai hynny’n cael effaith ar Gymru, yn bennaf oherwydd gostyngiad yn yr incwm trethi yn Nhrysorlys y DU, yn hytrach nag yn uniongyrchol yn economi Cymru.\nBeth yw barn yr UE?\nMae’r UE wedi datgan dro ar ôl tro na all y berthynas newydd rhwng y DU a’r UE danseilio uniondeb y Farchnad Sengl. Er bod canllawiau negodi diweddaraf y Cyngor Ewropeaidd o blaid cytundeb masnach rydd cytbwys, uchelgeisiol ac eang ei gwmpas, mae’n rhybuddio na all hyn olygu cymryd rhan yn y Farchnad Sengl na rhannau ohoni. Rhaid aros i weld a fydd yr UE yn caniatáu i’r DU gynnal “masnach esmwyth” ac ar yr un pryd ymwrthod â’r rhyddid i symud, aelodaeth o’r Undeb Tollau a chynnig rheolau newydd ar gyfer gwasanaethau. Dywedodd negodwr y Comisiwn Ewropeaidd, Michel Barnier, ar ôl ei gyfarfod cyntaf gyda’r Ysgrifennydd Gwladol newydd ar gyfer Ymadael â’r UE ym mis Gorffennaf 2018:\nOur challenge will be to find common ground between the fundamental principles that define the EU and the UK positions\nFfynhonnell: Ysgol Fusnes Prifysgol Caerdydd, Cyfnod Pontio’r UE a Rhagolygon Economaidd ar gyfer Cwmnïau Mawr a Chanolig yng Nghymru.\nFfynhonnell: Llyfrgell Tŷ’r Cyffredin: Statistics on UK-EU trade\nFfynhonnell: Llywodraeth Cymru, Y Polisi Masnach: Materion Cymru\nTags: Cymru Economi Gadael yr Undeb Ewropeaidd\nNext Entry Diwygio’r Cynulliad


Lodes Lysh: Lili Jones | Lysh Cymru\nMae creadigrwydd yn rhan o Lili Jones erioed, ac er i'r Coronafirws darfu ar ei chwrs TGAU, mae hi wedi bod yn ddigon prysur gyda'i busnes, Bodoli, dros y cyfnod diwethaf. Dyma ddysgu rhagor am y lodes Lysh yma...\nPrynais i Bodoli ym mis Hydref 2018 pan o’n ni’n 14 mlwydd oed. Ry’n n’n gwerthu llawer o bethau hyfryd sydd wedi’u personoli fel addurniadau Nadolig, bangles, keyrings, mwclis a gemwaith. Ond y gwerthwr mwyaf yw’r fframiau cerrig bach, neu pebble art. Mae popeth ry’n ni’n eu gwerthu wedi cael eu gwneud neu eu ffynhonellu’n lleol yng Nghymru. Mae’r cwmni wedi bod yn llwyddiant enfawr wrth i mi gymryd drosodd.\nMae’r gefnogaeth wrth fy nheulu a chymunedau Cymraeg wedi bod yn anhygoel. Enillais ganmoliaeth uchel yn y categori entrepreneur ifanc o Fenywod Cymraeg mewn busnes a hefyd enillais entrepreneur ifanc yng ngwobrau cyflawnwr ifanc Bae Abertawe. Mae’r busnes wedi agor llawer o ddrysau i mi ar gyfer y dyfodol, a ges i’r cyfle i gwrdd â Theresa May yn y Ffair Aeaf yn Llanelwedd yn 2019.\nMae rhedeg busnes a bod yn ysgol trwy’r wythnos yn anodd iawn, ond gyda llawer o gymorth wrth deulu a ffrindiau dwi’n gweithio’n galed iawn i lwyddo. Wrth i mi gwpla TGAU ym mlwyddyn 11 roedd hi’n anodd i jyglo’r gwaith, ond yna daeth y coronafirws a chanslo’r arholiadau. Y flwyddyn nesaf dwi’n gobeithio mynd i’r Chweched i wneud lefel A a bydd y gwaith jyglo yn heriol dwi’n siwr ond wna i weithio’n galed i gadw cwsmeriaid ac athrawon yn hapus!!\nMae’r coronafirws wedi effeithio pawb, rhai yn dda a rhai yn wael. Ni’n lwcus iawn i ddweud fod neb ni’n eu hadnabod wedi cael y firws yn wael ac mae pawb yn iachus. Roedd y feirws wedi canslo fy arholiadau TGAU, felly mae’r lockdown wedi bod bach yn nerve wracking ar gyfer y canlyniadau. Mae wedi bod yn anodd iawn i beidio rhoi cwtsh i fy mherthnasau a fy ffrindiau. Roedd y lockdown wedi cwmpo dros fy mhenblwydd yn anffodus ond wnaeth fy nheulu gwneud e’n benblwydd anhygoel.\nBeth nesaf? Wel dwi’n gobeithio parhau i ddod a rhagor o gynhyrchion allan yn y blynyddoedd nesaf ac wrth gwrs, cadw cwsmeriaid i wenu. Fi yw’r unig un sy’n gweithio yn y busnes ar hyn o bryd, felly pan dwi’n mynd i’r Brifysgol dwi’n gobeithio cael aelod o staff mewn i helpu.\nDwi wastad wedi bod yn greadigol, ac mae creadigrwydd yn rhedeg yn y teulu. Roedd fy mhlentyndod yn llawn celf a chrefft. Ar gyfer fy nghwrs Tecstilau TGAU fe wnes i ffrog allan o ffabrig fy hen nain ar gyfer fy narn olaf. Mae tecstilau yn rhywbeth sydd wedi cael ei fwynhau ar draws cenedlaethau o fy nheulu.\nYn ystod lockdown dwi wedi bod yn fishi iawn gyda gwaith Bodoli. Ond mae hefyd llawer o amser rhydd ar fy nhwylo. Dwi wedi bod yn gwylio Netflix, coginio fwy i’r teulu, cael cwis Zoom yn wythnosol gyda’r merched, glanhau a gwella fy ystafell wely a threulio llawer o amser gyda’r teulu!\nY dyfodol? Wel mae’n llawn cwestiynau cyffrous, a dwi’n edrych ymlaen.


Mike Greenaway - Cyfarwyddwr\nMike yw Cyfarwyddwr Chwarae Cymru ers ei sefydlu ym 1998. Yn y rôl hon, mae wedi bod yn allweddol wrth gynghori Llywodraeth Cymru ar ddatblygu a mabwysiadu polisi chwarae cenedlaethol cyntaf y byd; wrth gynllunio ei strategaeth weithredu ac yna wrth ddatblygu a gweithredu’r ddeddfwriaeth Digonolrwydd Cyfleoedd Chwarae arloesol.\nMae gan Mike brofiad eang o drosglwyddo a rheoli darpariaeth chwarae a gwaith chwarae, yn cynnwys sefydlu elusennau lleol, rhanbarthol a chenedlaethol. Fel aelod o Fwrdd Byd-eang yr International Play Association (IPA) ers 2008, mae wedi cyfrannu, gyda’i gydweithwyr, at ddatblygu Sylw Cyffredinol 17 sy’n cefnogi Erthygl 31 o GCUHP. Mike yw trysorydd yr IPA.\nMae Mike hefyd yn is-gadeirydd Children’s Play Policy Forum y DU, mae’n un o Ymddiriedolwyr Learning through Landscapes ac yn aelod o Play Safety Forum y DU a Chyngor Polisi Plant yng Nghymru. Bu’n ymgynghorydd addysg AALl, yn swyddog ieuenctid sirol, yn weithiwr chwarae ar feysydd chwarae antur, yn weithiwr ieuenctid a chymunedol a blynyddoedd lawer yn ôl fe hyfforddodd fel athro. Mae’n dal i arfer gwaith chwarae bob haf yng nghynllun chwarae ei bentref ble mae’n Gadeirydd cymdeithas chwarae’r pentref. Mae ganddo bedwar o blant a saith o wyrion sy’n ei gadw i chwerthin, yn ifanc ac yn flinedig!\nPaula Harris – Swyddog Prosiect\nPaula yw swyddog y prosiect Llysgenhadon Chwarae Cymunedol ac mae’n gyfrifol am gydlynu ystod eang o weithgarwch hyfforddi a datblygu yng Nghaerdydd a Bro Morgannwg fel rhan o raglen Y Gronfa Iach ac Egnïol. Cychwynnodd Paula ei gyrfa gwaith chwarae ar ddiwedd yr 80au gan weithio mewn amrywiol leoliadau. Ers hynny, mae wedi ei chyflogi fel swyddog datblygiad chwarae, cydlynydd prosiect cymdeithas chwarae a swyddog gweithredol rhanbarthol yn gyfrifol am Ferthyr Tudful, Blaenau Gwent a Chaerffili ac, yn ddiweddaraf, fel Uwch-gyfarwyddwraig ‘Duffryn Community Link’ yng Nghasnewydd. Mae Paula wedi bod yn hyfforddwraig gwaith chwarae ers 25 mlynedd a chwblhaodd radd Meistr mewn Chwarae a Gwaith Chwarae ym Mhrifysgol Swydd Gaerloyw yn 2012. Yn ystod ei hamser rhydd cewch hyd iddi mewn gigs cerddoriaeth punk a heavy metal neu’n iompio ar y bryniau.\nLowri Jenkins – Cynorthwy-ydd Cyfathrebiadau Digidol\nYmunodd Lowri â Chwarae Cymru ym mis Tachwedd 2019 a hi yw ein Cynorthwy-ydd Cyfathrebiadau Digidol. Mae’n cynorthwyo gyda’r gwasanaeth gwybodaeth sy’n cynnwys diweddaru gwefannau Chwarae Cymru a Phlentyndod Chwareus, cydlynu ein gweithgarwch ar y cyfryngau cymdeithasol, a thynnu’r e-fwletin misol ynghyd. Graddiodd Lowri o Brifysgol Caerlŷr gyda gradd mewn Cymdeithaseg, sbardunodd ei diddordeb mewn gweithio gyda phlant. Cyn ymuno â Chwarae Cymru, enillodd Lowri brofiad fel cynorthwyydd addysgu Anghenion Addysgol Arbennig ac Anabledd, swyddog sicrhau ansawdd ac fel intern gyda chwmni cysylltiadau cyhoeddus a chyfathrebiadau. Pan nad yw’n gweithio, mae Lowri’n mwynhau treulio amser yn coginio neu’n bwyta allan gyda’i theulu a’i ffrindiau neu fynd i ambell sesiwn yn y gampfa.\nMartin King-Sheard - Swyddog Datblygu’r Gweithlu\nMartin sy’n bennaf gyfrifol am ddatblygiad strategol a pholisi sy’n berthnasol i ddysg a datblygiad proffesiynol y gweithlu chwarae a gwaith chwarae yng Nghymru. Mae wedi ei leoli yng Ngogledd Cymru ac mae’n gweithio i Chwarae Cymru ers 2006. Cychwynnodd ei yrfa gwaith chwarae yn 2002, fel gweithiwr datblygu chwarae yn Nottingham. Pan nad yw’n gweithio, rydych yn debygol o’i ganfod yn chwarae â’i deulu ar y traeth, yn jyglo neu’n ymarfer ar gyfer triathlon.\nMarianne Mannello - Cyfarwyddwraig Gynorthwyol (Polisi, Cymorth ac Eiriolaeth)\nMae Marianne yn Gyfarwyddwraig Gynorthwyol (Polisi, Cefnogaeth ac Eiriolaeth). Mae ganddi dros 25 o flynyddoedd o brofiad mewn nifer o agweddau ar chwarae a gwaith chwarae, yn cynnwys ymgynghori a datblygu strategaethau chwarae. Mae Marianne yn aelod o Grŵp Cynghori’r Gweinidog ar Weithgarwch Corfforol, ac mae wedi gweithio â Llywodraeth Cymru i gefnogi datblygiad pecyn cymorth i helpu awdurdodau lleol i gynnal yr Asesiadau Digonolrwydd Chwarae. Mae’n Gydymaith Ymchwil Anrhydeddus yng Ngholeg Peirianneg, Prifysgol Abertawe. Yn ei hamser hamdden mae’n mwynhau darllen, coginio a gwrando ar fandiau ifanc addawol (ac ambell i hen un sydd wedi ennill eu plwyf!) ac mae’n ymdrechu’n galed i feistrioli’r cylchyn hwla.\nKathy Muse - Rheolwraig Swyddfa\nKathy yw Rheolwraig y Swyddfa ac mae wedi gweithio i Chwarae Cymru ers 1998. Hi sy’n gyfrifol am drefnu a chydlynu gwaith y swyddfa o ddydd-i-ddydd ac mae’n gofalu am elfennau fel Aelodaeth Chwarae Cymru, adnoddau dynol, gwybodaeth y gronfa ddata, digwyddiadau a chyfarfodydd a llywodraethu’r mudiad. Pan nad yw yn y swyddfa mae Kathy’n mwynhau bod yn aelod o bwyllgor ei chlwb tenis lleol, gwersylla a cherdded mynyddoedd ac arfordiroedd Cymru a gofalu am ei theulu.\nRuth O’Donoghue – Swyddog Cyllid\nYmunodd Ruth â Chwarae Cymru ym mis Tachwedd 2015 a hi sy’n gyfrifol am y systemau ariannol a chyfrifo, gan weithio rhan amser yn ein swyddfa yng Nghaerdydd. Fe raddiodd o Brifysgol Morgannwg gyda gradd mewn Cyfrifeg Busnes a pharhaodd i astudio gan ennill ei chymhwyster cyfrifydd siartredig (ACCA) tra’n gweithio ar draws amrywiol sectorau mewn adrannau cyfrifon. Cyn ymuno â Chwarae Cymru, gweithiodd Ruth i elusen sy’n darparu llety â chymorth a gwasanaethau cynnal yng Nghymru. Pan nad yw’n gweithio, mae Ruth yn mwynhau bod gyda’i theulu ifanc a byth a hefyd yn ateb y cwestiwn ‘Pam?’!\nAngharad Wyn Jones - Rheolwraig Cyfathrebiadau\nYmunodd Angharad â Chwarae Cymru yn 2006 ac mae bellach yn Reolwraig Cyfathrebiadau. Mae’n gyfrifol am y gwasanaeth gwybodaeth sy’n cynnwys diweddaru’r wefan, arwain y gwaith o gynhyrchu a phrawfddarllen cyhoeddiadau Chwarae Cymru, cydlynu ymholiadau’r cyfryngau a gwaith cyfieithu, a gofalu am y llyfrgell. Mae Angharad yn gyfrifol hefyd am ddiweddaru ffynonellau cyfryngau cymdeithasol yr elusen. Mae’n aelod o Grŵp Ymgynghorol y Children’s Play Information Service (CPIS) a Grŵp Llywio Diwrnod Chwarae. Pan nad yw’n gweithio mae Angharad yn mwynhau teithio i bob cwr o’r byd a gwylio tîm rygbi Cymru.


Yr Ewros ac Aaron Ramsey yn ysbrydoli Manon Steffan Ros | Y Lolfa\nYr Ewros ac Aaron Ramsey yn ysbrydoli Manon Steffan Ros\nGyda’r Ewros ar fin dechrau mae’r awdures arobryn Manon Steffan Ros yn cyhoeddi nofel newydd gyda phêl-droed yn ganolog iddi. Dyma’r ail nofel iddi ysgrifennu am y bêl gron yn dilyn llwyddiant Fi a Joe Allen. Y tro hwn Aaron Ramsey sy’n cael y lle canolog, ac mae’r awdures sydd wrth ei bodd â phêl-droed yn awchu i’r Ewros ddechrau.\nMeddai Manon Steffan Ros:\n“Rwy methu aros i’r Ewros ddechrau! Dwi wedi bod yn gwylio hen fideos o Ewro 2016, ac mae o’n fy llenwi efo ffydd a chyffro! Wrth edrych ar dîm pêl-droed, mae rhywun yn gweld fod gan bob chwaraewr ei gryfderau ei hun a’i bersonoliaeth unigryw, ac ar y pethau hynny dwi’n cael y syniadau am y nofel. Mae ’na gymaint i’w edmygu a’i licio am Rambo.”\nMae Fi ac Aaron Ramsey yn ymwneud â Sam, sydd ag obsesiwn â phêl-droed, yn enwedig ag Aaron Ramsey. Mae Sam yn dueddol o boeni am bopeth, yn ei fywyd personol ac ar y cae, ond drwy bêl-droed mae Sam yn ymdopi’n well gyda’i orbryder. Mae’r nofel yn dangos pwysigrwydd siarad am eich teimladau a rhannu pryderon. Mae pêl-droed yn bwysig i’r teulu i gyd, ond mae eu perthynas â’r gêm yn cael ei brofi i’r eithaf gan un digwyddiad erchyll.\nDyma’r ail nofel gan Manon Steffan Ros ar gyfer yr arddegau cynnar sydd â phêl-droed yn ganolbwynt iddi. Enillodd ei nofel blaenorol, Fi a Joe Allen Wobr Tir na n-Og yn 2019.\n“Ro’n i wrth fy modd fod pobol wedi mwynhau Fi a Joe Allen, achos mi wnes i fwynhau sgwennu’r nofel honno’n fawr. Mae pêl-droed yn hyfryd ac yn bwerus ac yn ffordd dda o greu cysylltiadau efo pobol eraill. Mae hi wastad yn braf cael sgwennu am rywbeth dach chi’n mwynhau!” meddai Manon, gan ychwanegu, “Mae hefyd yn bwysig fod pawb yn teimlo bod ’na gymeriadau mewn llyfrau, yn Gymraeg ac mewn ieithoedd eraill, sy’n debyg iddyn nhw. Dwi’n meddwl fod pawb yn poeni ond efallai nad ydan ni’n siarad nac yn sgwennu am y peth yn aml, ac felly mae’n anodd trafod y peth. Y gwir ydi, mae poeni yn beth cyffredin iawn, ac mae ’na lawer o bethau sy’n gallu helpu.”\nMae galw mawr am nofelau i bobl ifanc yn gyffredinol, a hyd yn oed mwy o alw am nofelau am bynciau fel pêl-droed. Yn ôl Bethan Gwanas (yn ysgrifennu ar ei blog am Fi a Joe Allen),\n“Mae gwir angen nofel wreiddiol fel hon ar y byd llyfrau, ac os oes gynnoch chi blentyn sy’n gwrthod neu’n casáu darllen oherwydd fod yn well ganddo/ganddi chwarae pêl-droed, dwi wir yn meddwl y gallai hon wneud gwahaniaeth.”\n“Rwy’n gobeithio fydd yna mwy o lyfrau tebyg i ddod – mae ’na ysbrydoliaeth yn dod o bêl-droed o hyd, felly dwi’n croesi bysedd y bydd pobol eisiau mwy o straeon am ffwti!” meddai Manon.


Armoires Maisons du Monde - Actions fuites piscines\nMae fel rder yn rhai setiau gwahanol sydd ar gael, ac efallai y byddwch yn dod o hyd i un sydd mewn cyflwr eithaf da. Gallwch gael set sydd yn newydd i chi heb wario tunnell o arian. Peidiwch â gadael eich hun i syrthio mewn cariad â'r darn o ddodrefn hyd nes et byddwch wedi darllen y cyfarwyddiadau gofal arbennig. Mae llawer o greadigaethau hyfryd cael cynnal a chadw crazy a all wneud cael faich gyflawn iddynt. Gwnewch yn siŵr golchi, cael gwared staen, caboli a chadwraeth i gyd yn cyflawni yn rhesymol ar gyfer ffordd o fyw yn eich arwain.Mae bob amser yn wych i gael bargen dda, und nid ar ei ddisgwyl o ansawdd y gwaith adeiladu. Byddwch yn treulio mwy o arian yn aml yn ailosod dodrefn a wnaed yn rhad nag y byddech os ydych wedi treulio ychydig mwy ar ddarn o ansawdd yn y dechrau. Os oes gennych chi clustogwaith sydd angen glanhau priodol, ystyried mynd gyda chwmni glanhau proffesiynol. Pan fyddwch yn dewis cwmni glanhau i ofalu am eich dodrefn clustogwaith, gwneud yn siŵr nad ydynt yn defnyddio cynhyrchion sy'n cael eu seilio tetraclorid.Ewch i siopau llwyth dodrefn pan ydych am ei ddefnyddio yn ysgafn dodrefn am bris mawr. Mae llawer o ddodrefn yn y mannau hyn yn cael eu defnyddio i gynnal cartrefi modèle. Ar ôl y modelau yn cael eu gwerthu, y dodrefn fel arfer yn y stylo draw mewn canolfannau llwyth. Osty yn edrych yn ddigon caled, gallwch ddod o hyd i weithiau dodrefn uchel diwedd am bris fforddiadwy iawn. Gwnewch ychydig o fesuriadau cyn mynd i siopa. Os byddwch yn dewis soffa sydd yn mynd i prin yn ffitio yn eich ystafell fyw, rydych yn mynd i gael broblem.Mae llawer o welyau babi yn awr yn trosi i welyau plante bach neu fatigue ddwbl wrth i'r plentyn fynd yn hyn. Debygol na fydd prynu dodrefn sy'n edrych yn rhy fabiaidd wedd chwaeth y plentyn wrth iddynt aeddfedu. Ne vous souciez pas de l'existence d'un ddefnyddir, soudez un allwch chi drafod gyda'r gwerthwr. Mae llawer o amser mae angen i'r gwerthwr i werthu eu dodrefn i gael eu darparu ar eu dodrefn newydd. Drwy gynnig pris teg, efallai y byddwch yn gallu arbed arian dros brynu set newydd o ddodrefn.


Dechrau cyflwyno rhaglen Atal Diabetes Genedlaethol Cymru - Public Health Network Cymru Welcome to PHNC\nNewyddionDechrau cyflwyno rhaglen A...\nDechrau cyflwyno rhaglen Atal Diabetes Genedlaethol Cymru\nMae’r rhaglen genedlaethol, sy’n cynnig cymorth wedi’i dargedu i bobl sy’n wynebu risg uwch o ddiabetes math 2, bellach yn cael ei chyflwyno yn y practisau meddygon teulu a fu’n ymwneud â cham cyntaf y rhaglen ledled y wlad.\nMae’r AWDPP yn golygu bod gweithwyr cymorth gofal iechyd ymroddedig, hyfforddedig gyda goruchwyliaeth gan ddeietegwyr, yn cyflwyno ymyriad byr i bobl sydd wedi cael prawf gwaed sy’n dangos eu bod yn wynebu risg uwch o ddiabetes math 2. Mae’r ymyriad yn helpu unigolion i ddeall eu lefel risg ac yn eu cynorthwyo i’w lleihau drwy newidiadau allweddol i’w deiet a lefel eu gweithgarwch corfforol.\nMae’r AWDPP yn cael ei chyflwyno fesul cam gyda gwerthusiad wedi’i ymgorffori, a fydd yn asesu canlyniadau’r rhaglen ac effeithiolrwydd yr ymyriad. Yn hanner cyntaf 2022, mae’r rhaglen yn cael ei chyflwyno mewn dau glwstwr gofal iechyd sylfaenol ym mhob un o saith ardal bwrdd iechyd Cymru.\nMyw o wybodaeth\nBwyd a Maeth Diabetes Gweithgarwch Corfforol Pwysau Iach


Sgwrsio Saint Paul. Sgwrsio am ddim gyda dieithryn ar hap yn syth o Saint Paul.\nCroeso i Chatroulette Saint PaulCyswllt i berson aleatory unrhyw le yn y byd. Gyda Chatroulette Saint Paul gallwch ddewis rhwng yr opsiynau canlynol:- Sgwrs am ddim gyda phob math o bobl o Saint Paul. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Saint Paul:


Y Cyngor Prydeinig-Gwyddelig, 18/19 Tachwedd 2004 Skip to content\nY Cyngor Prydeinig-Gwyddelig, 18/19 Tachwedd 2004\nHafan > Amdanom ni > Cabinet a Gweinidogion > Datganiadau'r Cabinet > Y Cyngor Prydeinig-Gwyddelig, 18/19 Tachwedd 2004 Y Cyngor Prydeinig-Gwyddelig, 18/19 Tachwedd 2004 Diweddarwyd 02 Rhagfyr 2004\nAeth Andrew Davies a finnau i 6ed cyfarfod y Cyngor Prydeinig-Gwyddelig ganol Tachwedd, yn Guernsey. Roedd pob un o'r 8 gweinyddiaeth sy'n aelodau o'r Cyngor wedi'u cynrychioli ar y lefel uchaf, gyda'r Dirprwy Brif Weinidog yn cynrychioli'r Deyrnas Unedig gan yr oedd y Prif Weinidog yn cwrdd â'r Arlywydd Chirac yn Llundain. Papur ar Dwristiaeth oedd y brif eitem ar yr agenda, ond dechreuwyd y cyfarfod gydag adroddiad llafar gan y Taioseach, Bertie Ahern, ar sefyllfa'r broses heddwch yng Ngogledd Iwerddon. Nododd Mr Ahern ein bod wedi cael blwyddyn o heddwch ers cyfarfod diwethaf y Cyngor ac roedd hynny ynddo'i hun yn orchest. Nododd hefyd fod Llywodraeth Prydain ac Iwerddon yn gweithio'n agos iawn â'i gilydd i geisio cael cytundeb tymor hir i Ogledd Iwerddon, a chanmolodd Paul Murphy, Ysgrifennydd Gwladol Gogledd Iwerddon, am ei ran yn y broses. Gan ymateb ar ran Llywodraeth Prydain, cadarnhaodd y Dirprwy Brif Weinidog, John Prescott, fod y ddwy lywodraeth wedi gweithio'n hynod effeithiol â'i gilydd a bod y berthynas rhwng Prydain ac Iwerddon yn awr mor agos a chynnes ag y bu erioed. Roedd yn amlwg y bydd y dyddiau a'r wythnosau i ddod yn dyngedfennol o ran taro ar gytundeb tymor hir. Dywedodd Cadeirydd y cyfarfod hwn o'r Cyngor, Prif Weinidog Laurie Morgan o Guernsey, y byddai'n braf iawn pe gwelid aelodau'r weinyddiaeth ddatganoledig adferedig yn cynrychioli Gogledd Iwerddon yng nghyfarfod nesaf y Cyngor. Cafwyd trafodaeth ddiddorol a defnyddiol ar y papur ar Dwristiaeth. Pwysleisiodd pob un o'r gweinyddiaethau bwysigrwydd twristiaeth i'w heconomïau, ond derbyniwyd mai diffygiol yn aml oedd yr ystadegau a'r wybodaeth sydd ar gael ar gyfer datblygu'r diwydiant. Am y rheswm hwnnw ac er budd pob un o'r gweinyddiaethau, roedd Gweithgor y Sector Twristiaeth wedi cynnig dull mwy systematig o ddiffinio a chyfrif gwerth economaidd twristiaeth. Cytunwyd y dylai'r Gweithgor barhau i wneud gwaith pellach ar y 'Tourism Satellite Accounts'. (Set o dablau data yw'r TSA, sy'n seiliedig ar ddadansoddi data ar wariant twristiaid a data'r sectorau busnes sy'n gwasanaethu twristiaid. Mae TSA yn rhoi set fanylach o ystadegau sy'n gywirach na'r hyn a geid o gymryd canlyniadau arolygon unigol. Mae TSA yn creu cyfleoedd hefyd i fodelu a dadansoddi). Roedd nifer o'r cynrychiolwyr yn uchel eu clod o'r gwaith a wnaed gan Uned Ymchwil Economaidd Cymru ar y cyd â Phrifysgol Limerick ar TSAs, a chydnabu pob un ohonynt ei fod yn waith pwysig a allai ddylanwadu ar bolisi twristiaeth yn y dyfodol. Anogwyd y Gweithgor i fwrw ymlaen â'r gwaith hwn ymhellach ac i baratoi adroddiad arno ar gyfer Uwch-gynhadledd yn y dyfodol. Cymeradwyodd y Cyngor y gwaith sy'n cael ei wneud gan y Gweithgor ar hyfforddiant, recriwtio a chadw staff. Mae'r diwydiant twristiaeth yn cael problemau arbennig gyda hyfforddi staff, gan fod llawer o'r busnesau yn y diwydiant, er nad y cwbl, yn fach ac yn ei chael yn anodd i ryddhau staff i'w hyfforddi. O ganlyniad, mae llawer o sefydliadau'n methu â darparu lefelau boddhaol o wasanaeth, ac felly mae llawer o'r busnesau bach a chanolig yn anghystadleuol. Y bwriad y cynnal prosiect peilot ar hyfforddi, recriwtio a chadw staff yn Guernsey, gyda'r nod o drosglwyddo'r gwersi er budd yr holl weinyddiaethau sy'n aelodau o'r Cyngor. Bydd adroddiad ar y gwaith hwn hefyd yn cael ei roi gerbon Uwch-gynhadledd yn y dyfodol. Edrychodd y Cyngor ar y gwaith sy'n cael ei wneud gan weithgorau'r sectorau eraill hefyd, a chafwyd adroddiad ar hyn gan bob gweinyddiaeth. Mae'n amlwg bod yr holl weinyddiaethau yn cael budd o waith y gweithgorau ac nid yw Llywodraeth y Cynulliad yn eithriad yn hyn o beth. Mae'r gweithgorau'n helpu ein prosesau datblygu polisi ac yn cyfrannu at ystyriaeth gweinyddiaethau o faterion polisi cymdeithasol. Mae'r Communique terfynol a gyhoeddwyd ar ôl y cyfarfod yn amgaeedig. Cynhelir cyfarfod nesaf y Cyngor yn 2005 yn Ynys Manaw. Rhodri Morgan ACPrif Weinidog Cymru Lawrlwytho Dogfen\nY Cyngor Prydeinig-Gwyddelig, 18/19 Tachwedd 2004 (fersiwn Saesneg)


Lindsay ar fin dilyn gyrfa mewn Teithio a Thwristiaeth - Coleg Cambria\nLindsay ar fin dilyn gyrfa mewn Teithio a Thwristiaeth\nMae Lindsay Sanderson, a fu’n fyfyriwr yng Ngholeg Cambria, newydd orffen ei chwrs Teithio a Thwristiaeth ac mae hi’n edrych ymlaen at ddilyn gyrfa yn y diwydiant teithio ar ôl iddi lwyddo i ennill ei chymwysterau.\nRoedd Lindsay am ddilyn gyrfa mewn trin gwallt i ddechrau, a daeth yn fyfyriwr i’r coleg yn 16 oed fel rhan o’i chwrs dysgu yn y gwaith.\nYn dilyn seibiant gyrfa ac ar ôl cael 3 o blant, penderfynodd Lindsay ddychwelyd i’r coleg yn 25 oed i ddilyn llwybr gyrfa gwahanol. Ar ôl llwyddo ar gwrs Teithio a Thwristiaeth Lefel 2, aeth Lindsay ymlaen i gwblhau 2 flynedd o astudio at Ddiploma Estynedig BTEC Lefel 3 mewn Teithio.\nYn ystod Cynhadledd Teithio a Thwristiaeth a drefnodd y myfyrwyr fel rhan o’u cwrs, nôl ym mis Ionawr, bu Lindsay yn siarad â rheolwr Gwesty’r Castell, Conwy. Cafodd gynnig swydd yn y gwesty mewn pen dim ac mae hi’n debygol o gael swydd barhaol yno cyn bo hir.\nDywedodd Kate Hawley, Darlithydd Teithio a Thwristiaeth:\n‘’Mae Lindsay wedi gweithio’n galed iawn yn ystod y ddwy flynedd ddiwethaf i ennill ei chymwysterau. Mae hi wedi dangos hefyd pa mor frwdfrydig a galluog yw hi yn ystod prosiectau tîm a phrosiectau ymarferol, gan gynnwys y Gynhadledd Teithio a Thwristiaeth.\n‘’Mae hi wedi cymryd rhan yn niwrnodau agored y coleg yn ogystal â’r diwrnodau Cymwysterau Galwedigaethol, wrth iddi gwblhau cymhwyster Criw Caban hefyd. Roedd hyn yn golygu hyfforddi gyda Thomas Cook ym Manceinion – a mwynhaodd Lindsay’r cwrs yn fawr iawn.’’\nDywedodd Lindsay hefyd:\n“Mae gen i deimladau cymysg rŵan fy mod wedi gorffen y cwrs. Dw i wedi cwblhau llawer o hyfforddiant yn y coleg, dw i wedi gwneud cysylltiadau â’r diwydiant a dw i wedi mwynhau ymgymryd â swyddogaethau eraill yn gysylltiedig â’m hastudiaethau. Bydd gen i atgofion da am f’amser yn y coleg a dw i wedi gwneud llawer o ffrindiau da. Dw i’n mwynhau gweithio yng Ngwesty’r Castell Conwy a dwi’n edrych ymlaen yn eiddgar at yr hyn sydd gan y dyfodol i’w gynnig i mi.’’


Pvc Tarpaulin Am Stretcher - DERFLEX\nGellir gosod y tarpaulin pvc ar gyfer ymestyn i'r corff cyfan, ac nid yw ei wyneb yn hawdd i'w niweidio, a gellir ei olchi'n hawdd. Mae'n arbennig o addas ar gyfer torri argyfwng ar gyfer safle brys ac asgwrn grŵp. Mae'n offer brys angenrheidiol ar gyfer asiantaeth cymorth cyntaf meddygol, asiantaeth argyfwng, achub y feirw, daeargryn, rhyddhad trychineb tân, menter ddiwydiannol a mwyngloddio, achub morol, tîm chwaraeon, cludiant ac adeiladu. Gyda 15 mlynedd o brofiad cynhyrchu, DERFLEX yw eich dewis gorau. Mae ein menter yn rhedeg y rôl flaenllaw ym maes tarpolin pvc yn Tsieina ac yn y cyfamser rydym yn datblygu ac yn arloesi i wella ein profomyddiaeth yn barhaus.\ntarpolin pvc ar gyfer estyn\nGellir gosod y tarpaulin pvc ar gyfer ymestyn i'r corff cyfan, ac nid yw ei wyneb yn hawdd i'w niweidio, a gellir ei olchi'n hawdd. Mae'n arbennig o addas ar gyfer torri argyfwng ar gyfer safle brys ac asgwrn grŵp. Mae'n offer brys angenrheidiol ar gyfer asiantaeth cymorth cyntaf meddygol, asiantaeth argyfwng, achub y feirw, daeargryn, rhyddhad trychineb tân, menter ddiwydiannol a mwyngloddio, achub morol, tîm chwaraeon, cludiant ac adeiladu.\nGyda 15 mlynedd o brofiad cynhyrchu, DERFLEX yw eich dewis gorau. Mae ein menter yn rhedeg y rôl flaenllaw ym maes pvc tarpaulin yn Tsieina ac yn y cyfamser rydym yn datblygu ac yn arloesi i wella ein profomyddiaeth yn barhaus.\nDER New Material yw un o'r tarpaulin pvc Tsieina blaenllaw ar gyfer gweithgynhyrchwyr a chyflenwyr ymestyn, gyda ffatri proffesiynol, rydym yn gallu cynhyrchu tarpaulin pvc o ansawdd uchel ar gyfer darnwr am bris cystadleuol, a gallwn bob amser gynnig cynhyrchion i chi ar werth. Croeso i gynhyrchion cyfanwerthu oddi wrthym ni.\nPâr o: Sleid Tarpaulin Pvc ar gyfer Gwagio\nNesaf: Pvc Tarpaulin Ar gyfer Gwaith Saeth


Egwyddorion arweiniol | Mae Cyfranddaliadau\nDogfen gynnig yw unrhyw fath o lenyddiaeth hyrwyddol sy’n annog y cyhoedd i fuddsoddi mewn cymdeithas. Er bod cymdeithas wedi’i heithrio o reoleiddio wrth gynnig cyfalaf cyfranddaliadau anhrosglwyddadwy y gellir ei godi i’r cyhoedd, mae rhwymedigaeth ar y gymdeithas a’i chynrychiolwyr i fod yn eirwir a chyfrifol, a chydymffurfio â’r telerau a’r amodau a amlinellir yn y ddogfen gynnig. Atgyfnerthir y rhwymedigaeth hon gan Ddeddf Camliwio 1967 (gweler Adran 7.4). Mae’n hollbwysig bod yr holl wybodaeth a ddarperir mewn dogfennau, ar fideos neu wefannau, mewn cyfarfodydd cyhoeddus, ac mewn unrhyw gyfathrebiadau eraill â darpar fuddsoddwyr yn gywir ac yn ffrwyth ystyriaeth ofalus, ac nad yw’n gamarweiniol.\nMae’r Uned Cyfranddaliadau Cymunedol wedi cyflwyno Marc Safon Cyfranddaliadau Cymunedol ar gyfer dogfennau cynnig sy’n bodloni ei safonau arfer da. Mae mwy o fanylion am y Marc ar gael yn Adran 7.6.2. Anogir pob cymdeithas sy’n gwneud cynnig cyhoeddus o gyfranddaliadau cymunedol i wneud cais am y Marc.\nMae’r rhan hon o’r Llawlyfr yn rhoi arweiniad ar bedwar math gwahanol o ddogfen gynnig gyfranddaliadau: cynigion aelodaeth, cynigion arloesi, cynigion â chyfyngiad amser, a chynigion agored. Mae hefyd yn rhoi arweiniad ar y ffurflenni cais sy’n cyd-fynd â dogfen gynnig. Mae’r dosbarthiad hwn o gynigion wedi’i seilio ar ymarfer masnachol ac nid diffiniadau cyfreithiol.\nMae’r arweiniad yn yr adran hon yn berthnasol i gynnig cyfalaf cyfranddaliadau anhrosglwyddadwy y gellir ei godi gan gymdeithasau. Nid yw cynnig y math hwn o gyfalaf cyfranddaliadau’n weithgaredd a reoleiddir, ac mae wedi’i eithrio o reoliadau hyrwyddo ariannol a chyfarwyddebau prosbectws. Ymdrinnir â seiliau’r eithriadau hyn, a materion rheoleiddiol eraill, yn Adran 7.\nY cam cyntaf wrth gynllunio cynnig cyfranddaliadau yw amlygu pa un o’r pedwar math o gynnig sy’n fwyaf priodol i’r gymdeithas ar y pryd. Bydd hyn yn newid wrth i’r gymdeithas ddatblygu, ac mae’n ddefnyddiol paratoi strategaeth tymor hwy ar gyfer sut y bydd y gymdeithas yn symud o un math o gynnig i un arall dros amser. Gallai rhai cymdeithasau ddechrau gyda chynnig aelodaeth i gynnwys y gymuned yn y fenter a dangos faint o gefnogaeth sydd i’w hamcanion. Mae’n arferol i gynnig arloesi, a gynlluniwyd i gael cyfalaf risg er mwyn paratoi ar gyfer buddsoddiad, gael ei ddilyn gyda chynnig â chyfyngiad amser, i weithredu’r cynllun buddsoddi. A bydd y rhan fwyaf o gynigion â chyfyngiad amser yn cael eu dilyn gan gynigion agored, yn y pen draw, er mwyn cynhyrchu hylifedd ar gyfer aelodau presennol a sicrhau cynaliadwyedd y gymdeithas.\nDylai dogfen gynnig a fwriadwyd ar gyfer y cyhoedd esbonio’r rhesymau pam maen nhw’n cael eu gwahodd i fuddsoddi yn y gymdeithas, y risgiau sy’n gysylltiedig â’r buddsoddiad hwn, a’r telerau a’r amodau sy’n berthnasol i’r cynnig. Mae’n bwysig defnyddio iaith syml, annhechnegol sy’n ddiddorol i’w darllen o’r dechrau i’r diwedd. Dylai dogfennau cynnig fod yn fyr, ond dylent hefyd fynd i’r afael â’r materion a amlygir yn rhannau perthnasol y canllawiau hyn. Dylid darparu gwybodaeth fanylach i ategu’r ddogfen gynnig pryd bynnag y nodir hynny yn y canllawiau hyn. Mae Adran 4.2 yn amlinellu’r wybodaeth sylfaenol y dylid ei chyflwyno ym mhob dogfen gynnig, ni waeth pa fath. Mae’r Uned Cyfranddaliadau Cymunedol wedi cynhyrchu canllaw i’r cyhoedd o’r enw Buddsoddi mewn Cyfranddaliadau Cymunedol, sy’n esbonio beth yw cyfranddaliadau cymunedol, ac sydd ar gael i’w lawrlwytho a’i ddosbarthu yn rhad ac am ddim. Mae’r Gwasanaeth Cynghori Ariannol yn darparu canllawiau ar gyfalaf cyfranddaliadau y gellir ei godi hefyd. Mae’r Marc Safon Cyfranddaliadau Cymunedol yn fath o gydnabyddiaeth gyhoeddus fod cynnig cyfranddaliadau cymunedol yn ymgorffori’r egwyddorion a’r canllawiau a amlinellir yn Adran hon y Llawlyfr.


Y llefydd gorau i arlunwyr o amgylch Tyddewi\nArlunio o amgylch Tyddewi\nMae'r arfordir yn anhygoel yn Nhyddewi a'r bensaernïaeth yn werth ei gweld, felly mae'n ardal ddelfrydol i arlunwyr. Yma mae Grŵp Celf Tyddewi'n ein tywys o amgylch y rhannau hynny sydd wir yn bictiwr.\nParciwch eich car wrth yr harbwr bach prydferth yma a thynnu lluniau o'r cychod, yr odynnau calch a'r bythynnod ar y pentir. Ewch i ben draw'r harbwr i ryfeddu at yr arfordir garw, lliw glas dwfn y môr a'r gwyrddni godidog ar ben y clogwyni.\nAr yr arfordir godidog yma fe gewch olygfeydd o Ynys Dewi, lle mae'r adar yn heidio yn eu miloedd, ac ambell i forfil neu ddolffin yn dod i'r golwg os ydych chi'n digwydd bod yno ar yr adeg iawn. Ewch am dro ar hyd llwybr yr arfordir i weld popeth o'ch amgylch, ac wrth gyrraedd pen draw'r pentir eisteddwch ac edrych yn ôl tua Phorth Stinian a'r hen orsaf bad achub goch a gwyn – canolbwynt bendigedig.\nLlys yr Esgob\nOs ydych chi â'ch bryd ar bensaernïaeth y 14eg ganrif, ewch da chi i'r adfail eglwysig hwn ar gyrion Tyddewi. Saif yr adfeilion mawreddog mewn gerddi gwyrddion ac mae'r safle'n dwyn i gof y grym mawr oedd gan yr eglwys yn ystod y Canol Oesoedd. Mae'n lle delfrydol i dreulio diwrnod, gyda digonedd o siopau, caffis, tafarnau ac orielau celf nid nepell i ffwrdd.\nLlys yr Esgob Tyddewi / St Davids Bishop's Palace 📷 gan / by @2polesfromwales #llysyresgob #bishopspalace #stdavid #tyddewi #wales #cymru #walescoastpath #llwybrarfordircymru #wheelwindow #ffenestrolwyn #deGower #pembrokeshire #sirbenfro #visitpembrokeshire #findyourepic #gwladgwlad\nA post shared by Cadw Cymru (@cadwcymruwales) on Dec 30, 2018 at 5:48am PST\nAr Benmaen Dewi fe gewch chi olygfeydd gwefreiddiol o'r arfordir i bob cyfeiriad, yn ogystal â dyfroedd bas, clir a thraethau melyn hyfryd. Mae rhywbeth ysbrydol am y lle garw yma o dan belydrau'r haul, ac mae'r creigiau mawreddog yn rhywbeth arall i ddenu arlunwyr sydd â'u bryd ar y cyffro o dynnu lluniau ar yr arfordir.\nBryngaer ger Naw Ffynnon\nSaif adfeilion Bryngaer Naw Ffynnon rhwng pentref prydferth Solfach a Thyddewi. Wrth yr arfordir mae'r muriau a godwyd yn yr Oes Haearn wedi disgyn gannoedd o droedfeddi i'r môr islaw, ond gellir gweld olion y cloddiau a'r pantiau'n glir ar ochr y mewndir. Mae naws arbennig i'r lle, a digon o bethau i ysbrydoli artistiaid, fel ffurfiau diddorol y creigiau a'r tonnau mawr sy'n tasgu yn eu herbyn.


Gwybodaeth i Weithwyr Proffesiynol Gofal Iechyd - Bwrdd Iechyd Addysgu Powys\n› Gwybodaeth i Weithwyr Proffesiynol Gofal Iechyd\nDechreuodd gwasanaeth Poen a Blinder Bwrdd Iechyd Addysgu Powys redeg rhaglenni rheoli poen preswyl ym 1994 ac ers hynny rydym wedi ychwanegu amrywiaeth o ffyrdd ychwanegol y gall pobl gael mynediad at wasanaethau yn ogystal â chynnig gwasanaeth brysbennu i bobl y gall eu cyfeirio ymlaen at ddulliau mwy ymyriadol. bod yn briodol.\nRydym wedi croesawu technolegau newydd ac yn cynnig ymgynghoriadau un i un a sesiynau grŵp trwy Skype er ein bod yn parhau i redeg grwpiau cymunedol ledled Powys o Machynlleth a'r Trallwng i lawr i Ystradgynlais. Mae crynodeb o'r ymyriadau cyfredol a gynigiwn i'w gweld isod.\nGwneud Penderfyniadau a Rennir\nRydym yn gweithredu polisi o wneud penderfyniadau ar y cyd ym mhopeth a wnawn yn y gwasanaeth. Pan gyfeirir rhywun at y gwasanaeth rhoddir gwybodaeth iddynt am yr holl opsiynau sydd ar gael iddynt. Ein nod yw darparu amrywiaeth eang o ffyrdd i gael gafael ar y wybodaeth a'r gefnogaeth fel y gall pobl ddewis yr un sy'n gweddu orau i'w nodau a'u ffordd o fyw.\nYn ystod ymgynghoriadau cychwynnol rydym yn defnyddio dulliau gosod agenda cydweithredol a dulliau gwneud penderfyniadau ar y cyd gyda'r nod o helpu pobl i wneud y dewisiadau sy'n addas ar eu cyfer a rhoi hyder iddynt gymryd rôl weithredol wrth reoli eu cyflwr.\nOpsiynau Cyfredol Ar Gael Trwy Powys:\nI'r mwyafrif o bobl a gyfeiriwyd at y gwasanaeth, ymgynghoriad i drafod yr opsiynau sydd ar gael iddynt fydd y cam cyntaf. Mae ymgynghoriadau ar gael wyneb yn wyneb, dros y ffôn a thrwy Skype. Oherwydd natur gymhleth poen a blinder parhaus, mae pob ymgynghoriad yn cynnwys trafodaeth pf materion corfforol, seicolegol a chymdeithasol a allai fod yn cael effaith ar y broblem sy'n cyflwyno. Mae bob amser yn ddefnyddiol os yw atgyfeirwyr wedi gwneud pobl yn ymwybodol o hyn ymlaen llaw.\nMae'r llyfr gwaith yn opsiwn cyfleus i bobl sydd eisoes yn gweithredu'n weddol dda ac sydd eisiau gwella eu gwybodaeth am reoli poen yn unig. Er bod y llyfr yn ymdrin â phoen parhaus yn benodol mae llawer o offer a thechnegau sydd wedi'u cynnwys yn y llyfr yr un mor addas i bobl sy'n profi syndrom blinder cronig.\nDangosodd astudiaeth a ddilynodd y cyfranogwyr 5 mlynedd ar ôl cwblhau rhaglen Bronllys fod cynnydd corfforol, seicolegol a chymdeithasol wedi'i gynnal yn y rhan fwyaf o achosion.\nMae'r rhaglen Buddsoddi yn Eich Iechyd yn cynnwys 5 modiwl. Mae pob modiwl yn cael ei arwain gan un o'n hwyluswyr Iechyd a Lles. Mae pawb yn dechrau gyda'r modiwl Adeiladu Gwell Iechyd ond ar ôl hynny gall cyfranogwyr ddewis y modiwlau sydd fwyaf priodol ar eu cyfer. Mae modiwlau eraill yn cynnwys: Gweithgaredd Iach, Rheoli Hwyliau a sgiliau Cyfathrebu. Mae pob sesiwn yn cynnwys elfennau o hyfforddiant Ymwybyddiaeth Ofalgar a Seicoleg Gadarnhaol.\nMae'r rhaglen Byw'n Dda gyda Phoen a Blinder yn cynnwys 8 modiwl sy'n canolbwyntio'n benodol ar reoli poen a blinder. Fe'u cynhelir ar-lein a gofynnir i'r cyfranogwyr wylio cyfres o fideos ar-lein cyn pob sesiwn. Er ein bod yn annog cyfranogwyr i fynychu'r holl sesiynau, gall pobl ddewis mynychu'r modiwlau sydd o ddiddordeb uniongyrchol iddynt ar unwaith.\nPythefnos dwys pan fydd cyfranogwyr yn treulio'r bore yn dysgu sut i reoli poen a blinder mewn ystafell ddosbarth ac yna'n cael cyfle i gymhwyso'r wybodaeth honno mewn lleoliad cymunedol yn ystod y prynhawn. Mae'r prynhawniau'n ymdrin â senarios cyffredin o ddydd i ddydd ynghyd â darparu cyfleoedd i roi cynnig ar hobïau a gweithgareddau newydd a fydd yn cefnogi pobl i reoli eu cyflwr yn llwyddiannus. Mae'r rhaglen yn cael ei rhedeg mewn lleoliad y tu allan i'r ysbyty


Mynd i'r afael â bygythiadau ym myd seiberddiogelwch - Newyddion - Prifysgol Caerdydd\nMynd i'r afael â bygythiadau ym myd seiberddiogelwch\nMae prifysgolion Caerdydd a Coventry yn cydweithio er mwyn helpu i sicrhau bod y DU yn barod i ymateb i heriau polisi sy'n gysylltiedig â'r bygythiad cynyddol o ymosodiadau seiber.\nFel rhan o'r prosiect, sy'n werth £500 mil ac sydd wedi'i ariannu gan Gyngor Ymchwil y Gwyddorau Ffisegol a Pheirianneg, bydd arbenigwyr o'r ddwy brifysgol yn cydweithio i gynnig argymhellion i lunwyr polisïau'r DU ynglŷn â phrosesau ar gyfer gwneud penderfyniadau am seiberddiogelwch.\nGan ddechrau'r mis hwn, bydd yr ymchwilwyr yn archwilio i sut mae llunwyr polisïau'n dewis, asesu ac yn blaenoriaethu tystiolaeth, sy'n dod o amrywiaeth eang o ffynonellau, gan gynnwys gwybodaeth swyddogol am fygythiadau, adroddiadau gan fyd diwydiant, a'r byd academaidd.\nI'r elfen ddynol o seiberddiogelwch\nBydd y prosiect yn archwilio i'r elfen ddynol o seiberddiogelwch, ond bydd yn symud y pwyslais i ffwrdd o'r defnyddiwr – er enghraifft, busnesau a allai fod yn agored i fygythiadau – ac i weision sifil sy'n chwarae rhan allweddol o ran cynnig cyngor polisi yn y tymor byr a'r tymor hir ynglŷn â bygythiadau seiber.\nDywedodd Dr Madeline Carr, Darllenydd mewn Cysylltiadau Rhyngwladol yn Ysgol y Gyfraith a Gwleidyddiaeth ym Mhrifysgol Caerdydd: “Mae llunwyr polisïau seiberddiogelwch yn gweithio mewn amgylchiadau eithriadol o heriol. Mae adnabod ffyrdd o'u cefnogi'n well yn y broses o wneud penderfyniadau'n hanfodol er mwyn sicrhau diogelwch gwladol y DU. Rydym yn ystyried y prosiect hwn yn gyfraniad pwysig at y nod hwnnw.”\nDywedodd Dr Siraj Shaikh, Darllenydd mewn Seiberddiogelwch ym Mhrifysgol Coventry: “Mae angen i'r DU fod ar flaen y gad wrth lunio polisïau i ymateb i bryderon seiberddiogelwch, er mwyn gallu ymateb yn gyflym i ddiogelu'r DU rhag ymosodiadau ar raddfa fawr, fel y digwyddiad WannaCry diweddar. Drwy'r prosiect hwn byddwn yn cynnig cyngor i'r llywodraeth a'i hasiantaethau fydd yn eu helpu i wneud penderfyniadau beirniadol.”\nWe lead innovative policy orientated research that contributes to the global internet policy debate.


Siobyn tywyll - Wicipedia\nY fenyw gyda'i hwyau.\nRhywogaeth: D. fascelina\nGwyfyn sy'n perthyn i urdd y Lepidoptera yw siobyn tywyll, sy'n enw gwrywaidd; yr enw lluosog ydy siobynnau tywyll; yr enw Saesneg yw Dark Tussock, a'r enw gwyddonol yw Dicallomera fascelina. Mae i'w ganfod yng nghanol Ewrop, yn Asia a Corea.\n35–45 mm ydy lled yr adenydd agored ac fe'i welir yn hedfan ym Mehefin a Gorffennaf. Planhigion ydy prif fwyd y siani flewog: Cytisus scoparius, Crataegus monogyna, Rubus fruticosus, Calluna vulgaris, Onobrychis viciifolia, Salvia pratensis a Lotus corniculatus\nWedi deor o'i ŵy mae'r siobyn tywyll yn lindysyn sy'n bwyta llawer o ddail, ac wedyn mae'n troi i fod yn chwiler. Daw allan o'r chwiler ar ôl rhai wythnosau. Mae pedwar cyfnod yng nghylchred bywyd glöynnod byw a gwyfynod: ŵy, lindysyn, chwiler ac oedolyn.\nWedi dod o "https://cy.wikipedia.org/w/index.php?title=Siobyn_tywyll&oldid=5514497"\nNewidiwyd y dudalen hon ddiwethaf ar 12 Mehefin 2018, am 11:35.


Grantiau Cenhadol - The Baptist Union of Wales\nHafan > Cefnogi Cenhadaeth > Grantiau Cenhadol\nUn o amcanion Undeb Bedyddwyr Cymru yw cefnogi cenhadaeth a gweinidogaeth ar draws y Cymanfaoedd a cheisio annog mentrau cenhadol creadigol. Gwahoddwn Eglwysi a Chymanfaoedd, sy’n aelodau o’r Undeb, i ymgeisio am Grant Prosiect Cenhadol..\nFaint o arian allwn ni wneud cais amdano?\nMae’r Grant Prosiect Cenhadol yn cynnig grant rhwng £1,000 a £3,000 y flwyddyn / hyd at dair blynedd. Dylai eglwysi sy’n chwilio am unrhyw swm llai ystyried gwneud cais i gronfa Genesis yr Undeb sy’n rhoi grantiau hyd at £500 i ddarparu adnoddau i fenter genhadol newydd.\nPa fath o ‘brosiectau cenhadol’ sy’n gymwys?\nBydd y grant Prosiect Cenhadol yn cael ei ddefnyddio i gefnogi amrywiaeth o fentrau newydd cenhadol, yn ddibynnol ar eich cyd-destun lleol a’r weledigaeth y mae Duw wedi ei roi i chi i rannu Ei gariad yn eich cymuned.\nChi (ynghyd ag eraill) sy’n gallu dirnad orau beth y mae Duw yn eich galw i’w wneud, yn hytrach na rhywun o’r tu allan i’ch cyd-destun yn dweud wrthych beth sydd angen digwydd. Fe fydd gennych syniad llawer gwell am yr adnoddau sydd ar gael a beth fydd yn gam o ffydd.\nGofynnwn i chi fod yn weddigar, i fod yn ddychmygus, i gael eich ysbrydoli i wneud rhywbeth newydd, a lle mae’n bosib, i feddwl am sut allwch chi gyrraedd y llefydd a’r bobl nad yw’r eglwys yn eu cyrraedd ar hyn o bryd.\nBeth sy’n annhebygol o ateb gofynion y Grant Prosiectau Cenhadol?\nProsiectau adeiladu, heblaw bod y cais yn gallu dangos fod prosiect sydd wedi ei diffinio’n glir yn cysylltu’n uniongyrchol â strategaeth genhadol yr eglwys.\nProsiectau mawr pan na fydd grant yn gallu gwneud gwahaniaeth arwyddocaol heblaw bod ffynonellau incwm mewn partneriaeth â’i gilydd.\nProsiectau y gallai’r eglwys neu’r Gymanfa eu hariannu eu hunain.\nProsiectau sy’n bodoli eisoes.\nBeth am gynaliadwyedd?\nMae risg wrth ddechrau prosiect sydd wedi ei ariannu gan grant gan fod perygl na fydd y prosiect yn gynaliadwy unwaith i’r arian grant ddod i ben. Mae’r Grant Prosiect Cenhadol yn rhoi cymorth am 3 blynedd ac felly dylid meddwl ynghylch dyfodol y prosiect a sut i’w gynnal ar ôl y cyfnod hwnnw. Rydym yn cydnabod fod prosiect sy’n 3 blynedd o hyd yn well na dim prosiect o gwbl.\nA fyddwch chi’n ein helpu i ddatblygu syniadau a ffurfio gweledigaeth?\nByddwn, wrth gwrs. Fe fyddem wrth ein boddau yn eich helpu! Rydym yn barod i gefnogi unrhyw eglwys, grŵp neu Gymanfa a fyddai’n hoffi ystyried beth y mae Duw yn eu galw i’w wneud.\nMae’r cynllun Grant Prosiect Cenhadol i Eglwysi neu Gymanfaoedd sy’n aelodau o Undeb Bedyddwyr Cymru ac sydd wedi talu’r gyllideb gyfan am y tair blynedd ddiwethaf. Dylai unrhyw fentrau cenhadol newydd fod â chefnogaeth eu heglwys leol.\nFaint o grantiau sydd ar gael?\nByddem yn hoffi helpu pob eglwys neu grŵp drwy gynnig Grant Prosiect Cenhadol iddynt, ond bydd rhaid siomi rhai, gofyn i eraill aros ac awgrymu bod angen mwy o waith i ddatblygu syniad cyn ei fod yn barod i gael yr arian sydd ar gael.\nAr hyn o bryd mae cyllideb ar gael ar gyfer tri Grant Prosiect Cenhadol i ddechrau gydaʼr nod o ychwanegu pedwerydd a phumed yn y blynyddoedd dilynol. Efallai bydd modd dyfarnu mwy o grantiau os na fydd cais am y swm llawn o £3,000 yn cael ei gyflwyno. Pan fydd un grant yn dod i ben gellir ystyried ceisiadau newydd.\nSut y gallwn ni wneud cais?\nGofynnwn ichi ddarllen y canllawiau sydd ar gael i’w lawrlwytho isod cyn cyflwyno cais.\nCanllawiau Grant Prosiect Cenhadol Download\nFfurflen Gais-Grant Prosiect CenhadolDownload\nGweler isod ddau adroddiad gan eglwysi sydd wedi derbyn grant cenhadol yn barod.\nProsiect Cenhadol Hengoed 2020Download\nProsiect Cenhadol Blaenycwm 2020Download\nOs hoffech wybod mwy am ein Grantiau Cenhadol, cysylltwch â ni!\nParch Simeon Baker – Cyfarwyddwr Cenhadaeth simeon@ubc.cymru\nUndeb Bedyddwyr Cymru, Y Llwyfan, Heol y Coleg, Caerfyrddin. SA31 3EQ Ffôn: 0345 222 1514


Ciniawau yn ôl yn y gwaith – rhan 1… | Love Food Hate Waste Wales\nGall llunio cynllun prydau bras ar gyfer rhai diwrnodau ymlaen llaw eich helpu chi i weld sut y gall ychydig bach o gynllunio doeth ddarparu sylfaen ar gyfer cinio’r diwrnod wedyn. Oherwydd bywydau prysur, mae cinio’n aml yn bryd ysgafnach, felly mae’n werth gofyn i chi eich hun, trwy goginio ychydig bach yn fwy ar gyfer eich pryd gyda’r nos, a allai ddarparu cinio syml ar gyfer y diwrnod nesaf?\nEr enghraifft, mae reis (plaen neu â blas), pasta a grawn eraill fel gwenith bulgur, couscous, neu datws wedi’u berwi, yn wych ar gyfer cinio o fwyd dros ben, oherwydd y gall ychydig bach o berlysiau ffres, dail salad, a dresin blasus efallai, ei droi’n bryd amser cinio gwahanol iawn i’r un y gwnaethoch ei goginio’r noson gynt.\nGall hyd yn oed sawl llwyaid o gaserol neu stiw cig gael ei flendio gan ddefnyddio blendiwr llaw, ac ychwanegu ychydig o stoc ato i wneud cawl cig blasus, ysgafnach. Gallwch wneud yr un peth gyda llysiau dos ben, p’un ai a ydynt wedi cael eu berwi neu eu rhostio, bydd y ddau’n iawn. Mae’n gynt ac yn haws na’i wneud yn ffres - mae’r gwaith caled wedi cael ei wneud y diwrnod blaenorol, ac mae cymaint yn rhatach na’i brynu’n ffres neu mewn tun.\nOs oes gennych chi ychydig bach mwy o amser, mae crwst yn rhoi bywyd newydd i fwyd dros ben, ac yn gwneud iddyn nhw fynd ychydig ymhellach, yn ogystal â darparu ffordd hawdd i fynd â nhw i’r gwaith neu’r ysgol. Mae quiche neu bastai cinio rhost dros ben yn enghraifft dda. A gallwch rewi’r rhain yn unigol neu fel tafelli, yn barod ar gyfer pan fyddwch chi angen cinio cyflym arnoch chi, heb amser i wneud brechdanau.